धरती के लाल ‘पवन सिंह’ – Anjoria\nधरती के लाल ‘पवन सिंह’\nAugust 19, 2013 Editor फिल्म, मनोरंजन 0\nभोजपुरी सिनेमा के लाल पवन सिंह अब ‘धरती के लाल’ बन गइल बाड़ें. अपना अगिला फिलिम ‘करेला कमाल धरती के लाल’ में पवन सिंह शिवा नाम के युवक के भूमिका में बाड़ें जे अपना समाज के भलाई ला हमेशा तइयार रहेला. किसान के बेटा बनल पवन सिंह एह फिलिम में तीन तीन गो नायिकन के नायक बनल बाड़ें. तीनो नायिका हई हॉट गर्ल मोनालिसा, अंजना सिंह, आ अक्षरा सिंह.\nनिर्माता डॉ॰ यू. एस. प्रसाद आ लेखक निर्देशक कुमार विकल के एह फिलिम के शूटिंग पवन सिहं आजुकाल्हु गुजरात के राजपीपला में करावत बाड़ें.\nबिहार में ‘प्यार झुकता नहीं’ रिकार्ड कलेक्शन बिटोरलसि\nशुभम तिवारी के वाह वाह


नीरज यादव के हथकड़ी लागल – Anjoria\nनीरज यादव के हथकड़ी लागल\nभोजपुरी सिनेमा के अमरीश पुरी कहाए वाला खलनायक नीरज यादव के देखते रोंआ खड़ा हो जाला आ देखेवाला सोचे लागेले कि कब एकरा हथकड़ी लागी. अपना पहिलके फिलिम ‘प्रतिघात’ से चरचा में आ गइल खलनायक नीरज यादव अहिरा के लाजवाब एक्टिंग निर्देशक रविसिन्हा प्रतिघात में देखले त तुरते फोन क के नीरज के बधाई दिहलन आ कहलन कि अपना अगिला फिलिम ला साईनिंग एमाउंट लेके आवते बाड़न. आ मिलतही निर्देशक रवि सिन्हा नीरज यादव के अपना अगिला मल्टी स्टारर फिलिम ‘हथकड़ी’ ला साईन क लिहलन.\n‘हथकड़ी’ में भोजपुरी सिनेमा के दू गो सुपर स्टार दिनेश लाल यादव आ खेसारी लाल यादव का संगही नीरज यादव अहिरा के मुख्य भुमिका बा.\nनीरज कहेले कि पते ना रहल कि हम बेहतरीन खलनायक हईं बाकिर जब लोग हमरा के ‘प्रतिघात’ में देखके डेराए लागल त चउँक गइलन आ कई बेर त लोग मुँहो पर गरिया दिहलन. अलग बाति बा कि उ गारी हमरा ला कवनो अवार्ड से कम ना लागल.\nहथकड़ी फिलिम के निर्मात्री रेखा सिंहा कहली कि पहिले त खलनायक ला एगो अनजान नाम सुन के ना कह दिहले रही. जब नीरज से मिलली त लागल कि परदा प ई आदमी कतनो खराब लागे असल जिनिगी में त ई बहुते बढ़िया आदमी हउवन.\nनीरज यादव अहीरा\n२०१४ के सुपर स्टार राकेश मिश्रा


मिड डे मील हादसा में अर्जुन राय के झूठ पकडाइल – टटका खबर\nमिड डे मील हादसा में अर्जुन राय के झूठ पकडाइल\nछपरा 13 नवम्बर (वार्ता) सारण जिला के मशरख के गंडामन गांव के प्राथमिक विद्यालय मे जहर वाला मिड डे मील खा के तेइस बचवन के मौत के आरोपी ओह घरी के प्रधानाध्यापिका मीना देवी के बचावे ला मीना देवी के पति अर्जुन राय के झूठ पकड़ा गइल.\nपुलिस अधीक्षक वरूण कुमार बतवले कि अर्जुन राय के आवाज के सीडी गुजरात के अहमदाबाद में रक्षा शक्ति विश्वविद्यालय में जांच ला भेजल रहे. ओहिजा से रिपोर्ट आइल बा कि अपना पत्नी के बचावे ला अर्जुन राय गलत बयानी कइले बाड़े.\nपुलिस अधीक्षक बतवले के सत्तर पन्ना के ई रिपोर्ट अदालत में पेश कइल जाई. बतवलन कि जब पालिग्राफी टेस्ट करावे से अर्जुन राय मना क दिहले त एलबीए टेस्ट करावल गइल.\nTags: गंडामन, छपरा, मशरख, मिड डे मील, हादसा


टटका खबर, शुक २६ मार्च – Anjoria\nधर्म आधारित आरक्षण सरसरी तौर पर सही ठहरवलस सुप्रीम कोर्ट\nआंध्र प्रदेश में कुछ मुसलमान पिछड़ि जातियन खातिर दिहल जाये वाला आरक्षण के सु्प्रीम कोर्ट सरसरी तौर पर सही ठहरा दिहलस. बाकिर एह मुद्दा से जुड़ल कुछ संवैधानिक सवालन के कसौटी पर कसे खातिर मामिला सु्प्रीम कोर्ट के संविधान पीठ के सँउप दिहल गइल बा. अब आंध्रप्रदेश में पिछड़ा मुसलमानन के आरक्षण देबे के रास्ता खुल गइल आ साथ ही खुल गइल पूरा देश में मुसलमानन खातिर आरक्षण देबे के राह. हर जगहा अब एकर माँग होखी आ हर जगहा मानल जाई. नुकसान हिन्दू पिछड़ा जातियन के होखी काहे कि ओहि लोग का कोटा में से ई कोटा कटी.\nपकड़ाइल आतंकियन के नाम बतावे वाला एटीएस प्रमुख के हटा दिहल गइल\nपिछला दिने महाराष्ट्र का मुंबई शहर में दू गो आतंकी पकड़ाइल रहलें स. दुनु एक खासमखास समुदाय के रहलें. एटीएस प्रमुख से गलती हो गइल कि ऊ ओकनी के नाम बता दिहलें आ अब उनका के पद से हटा दिहल गइल बा. उनका खिलाफ कुछ अउरी कार्रवाई हो सकेला.\nमुसलमान आ यादवन के सबसे बड़का दुश्मन राजद\nबिहार सरकार के प्रभारी गृह मंत्री विजेन्द्र प्रसाद यादव काल्हु विधानसभा में जवाब देत कहलन कि मुसलमान आ यादवन के सबसे बड़ दुश्मन राजद रहल. कहलन कि लालू राबड़ी सरकार में एह दुनु के बस वोट बैंक का तरह इस्तेमाल कइल गइल आ एह लोग के विकास खातिर कुछ ना भइल. पुछलन कि भागलपुर दंगा के दोषियन के के बचावत रहे? टोकाटोकी करत राजद विधायकन के चेतवलें कि चुप रहऽ लोग ना त सगरी पोलपट्टी खोल देब.\nबिहार में सरकारी शिक्षक अब प्राइवेट ट्यूशन ना पढ़ा सकीहें\nपहिला अप्रेल से बिहार में नया नियम लागू हो जाई जवना चलते प्राइमरी आ मिडिल स्कुलन के शिक्षक लोग प्राइवेट ट्यूशन ना पढ़ा सकीहें. राज्य में हर विद्यालय में छात्र शिक्षक अनुपात तीस पर एक बनावे खातिर बड़हन पैमाना पर शिक्षकन के नियुक्ति कइल जाई. ट्रेंड उम्मीदवारन के कमी देखत तय कइल गइल बा कि अनट्रेंडो लोग के बहाली कर दिहल जाई आ ऊ लोग पाँच साल का भीतर जरुरी योग्यता हासिल कर सकी.\nकांग्रेस अध्यक्ष के काफिला एगो नौजवान के कचारत बढ़ गइल\nबिहार प्रदेश कांग्रेस अध्यक्ष अनिल शर्मा का काफिला में शामिल एगो कार सिवान जिला के भादा खुर्द गाँव का लगे एगो नौजवान के कचारत चल गइल. घवाहिल नौजवान के अस्पताल में बरती करावल गइल बा जहाँ ओकर हालत चिन्ताजनक बा. अनिल शर्मा जीरादेई जात रहलन जहाँ से पार्टी के कार्यक्रम गाँवे गाँव पाँवे पाँव के शुरुआत कइलन.\nजवन कहले रहलन सोच समुझ के कहले रहलन मुलायम\nमहिला आरक्षण के विरोध करत मुलायम पिछला दिने कहले रहलन कि एह विधेयक के पास होखला का बाद अइसन अइसन लड़की संसद में आ जइहें सँ जवना के देख के लड़िका सब पाछा से सीटी बजइहन सँ. उनका एह बयान के चौतरफा निन्दा हो रहल बा बाकिर एह सब से मुलायम पर कवनो असर नइखे. कहलें कि जवन कहलें सोच समुझ के कहलें आ ओकरा खातिर उनका कवनो अफसोस नइखे. अइसनके संस्कारी परिवार के लड़िका सीटी बजावे के काम करेलें सँ.\nउमा भारती अपने बनावल पार्टी से इस्तीफा दिहली\nउग्र हि्दूत्व खातिर जानल जाये वाली नेता उमा भारती अपने बनावल पार्टी से इस्तीफा दे दिहले बाड़ी. कहले बाड़ी कि मौजुदा राजनीतिक हालात आ अपना स्वास्थ्य के देखत ऊ पार्टी के जिम्मेदारी नइखी ढो पावत. कहल जा रहल बा कि अब उनका के भाजपा में वापिस ले लिहल जाई आ राष्ट्रीय उपाध्यक्ष बना दिहल जाई. एह नया समाचार पर अबहीं ले गोविन्दाचार्य के कवनो टिप्पणी सामने नइखे आइल.\nफिरौती का फेर में अपने दोस्त के हत्या कर दिहलें सँ\nनोएडा एमिटी में बीटेक के छात्र रोहित सिंह के ओकरे तीन गो दोस्त मिल के अपहरण कर लिहले सँ आ रोहित का बाप से एक करोड़ के फिरौती मँगलन स. बाद में पकड़इला का डर से रोहित के गरदन दबा के मार डललन सँ आ लाश फेंक दिहलें सँ. २१ मार्च से गायब रोहित के लाश २४ मार्च के मिलल. पुलिस एह मामिला में ओह तीनो दोस्तन के गिरफ्तार कर लिहले बिया जवन आपन अपराध सकार लिहले बाड़न सँ. ओह टैक्सी वाला के तलाश जारी बा जवन लाश ठिकाने लगावे में मदद कइले रहे.\nसरकारी कंपनियन के विनिवेश के तौर तरीका बदलल जाई\nपिछला दिने सरकारी कंपनियन के विनिवेश में मिलल असफलता का बाद अब सरकार एह पुरा प्रकरण पर फेर से विचार कर रहल बिया. कोशिश हो रहल बा कि विनिवेश करे वाली कपनी के एह मामिला में बेसी अधिकार दिहल जाव आ ओकरा के बढ़िया से मार्केटिंग करे के छूट दिहल जाव. ओने काल्हु शेयर बाजार में तेजी देखे के मिलल आ सेंसेक्स में १०८ अंक के बढ़ोतरी भइल.\nदू गो दिग्गजन के भिड़न्त आज\nपिछला आइपीएलन में दिग्गज रहल राजस्थान रायल्स आ डेक्कन चार्जर्स के भिड़न्त आजु होखे वाला बा. लगातार दू गो मैच जीतला का बाद राजस्थान रायल्स के हौसला बुलन्द बा. काल्हु का मैच में दिल्ली के डेयर डेविल्स बंगलुरु के रायल चैलेंजर्स के हरा दिहलस.\nPrevious Post: कोमल आ दीपु जीतलें सरोज खान के दिल\nNext Post: बजलऽ ए शंख बाकिर ….


Swg14 कंटीले तार बाड़\nहोम > उत्पादों > Swg14 कंटीले तार बाड़\n(Swg14 कंटीले तार बाड़ के लिए कुल 24 उत्पादों)\nAnping Weihao Hardware Wire Mesh Products Co., Ltd. is one of the Swg14 कंटीले तार बाड़ leading brands in China. It is the factory & supplier specializing in manufacturing Swg14 कंटीले तार बाड़. Offer high quality Swg14 कंटीले तार बाड़ atacheap wholesale price.\nकंटीले तार इलेक्ट्रो जस्ती\nTag: फ़ील्ड कंटीले तार , सुरक्षा बाड़ कंटीले तार , Swg14 कंटीले तार बाड़\nगुणवत्ता इस्पात तार. 1 or2 में कंटीले तार किस्में,4अंक, अकड़ दूरी है 3-6 इंच (1/2 + एक सहिष्णुता के साथ") Barbed लौह जस्ती तार बाड़ में उद्योग, कृषि, पशुपालन, आवास घर, वृक्षारोपण और अन्य स्थानों के लिए उपयुक्त है.चरित्र:1.Material:high गुणवत्ता कम...\nथोक चीन से Swg14 कंटीले तार बाड़ , लेकिन कम कीमत के अग्रणी निर्माताओं के रूप में सस्ते Swg14 कंटीले तार बाड़ खोजने की आवश्यकता है। बस Swg14 कंटीले तार बाड़ पर उच्च गुणवत्ता वाले ब्रांडों पा कारखाना उत्पादन, आप आप क्या चाहते हैं, बचत शुरू करते हैं और हमारे Swg14 कंटीले तार बाड़ का पता लगाने के बारे में भी राय, आप में सबसे तेजी से उत्तर हम करूँगा कर सकते हैं।


City of Seven Islands, Bollywood,[प्रमाण देईं] Gateway of India, City of Dreams, Skyscrapers City, Maximum City, City that Never Sleeps\nMumbai के नक्शा पर देखावल जाय\nMaharashtra के नक्शा पर देखावल जाय\nएशिया के नक्शा पर देखावल जाय\nCoordinates: 18°58′30″N 72°49′33″E / 18.97500°N 72.82583°E / 18.97500; 72.82583निर्देशांक: 18°58′30″N 72°49′33″E / 18.97500°N 72.82583°E / 18.97500; 72.82583\n603 किमी2 (233 बर्गमील)\n4,355 किमी2 (1,681.5 बर्गमील)\nमुंबई, पुरान नाँव बंबई भारत की महाराष्ट्र प्रान्त क राजधानी बा । ए शहर के आर्थिक महत्व की कारण एके भारत क आर्थिक राजधानी कहल जाला। संयुक्त राष्ट्र के अनुसार, 2018 के हिसाब से मुंबई भारत के दिल्ली के बाद दुसरा सभसे ढेर जनसंख्या वाला शहर बा आ दुनिया के आठवाँ सभसे ढेर जनसंख्या वाला शहर बाटे जेकर आबादी लगभग2करोड़ बाटे। साल 2011 के भारत सरकार के जनगणना के मोताबिक, मुंबई भारत के सभसे ढेर जनसंख्या वाला शहर रहल जेकर अनुमानित शहरी उचित आबादी 1.25 करोड़ (12.5 मिलियन) रहल जे बृहनमुम्बई नगर निगम के तहत रहत रहलें। मुंबई मुंबई महानगरीय क्षेत्र के केंद्र हवे, दुनिया के छठवाँ सभसे ढेर जनसंख्या वाला महानगरीय इलाका हवे जेकर जनसंख्या 23 लाख (23 मिलियन) से ढेर बाटे। मुंबई भारत के पच्छिमी तट पर कोंकण तट पर पड़े ला आ एकर गहिरा प्राकृतिक बंदरगाह बा। साल 2008 में मुंबई के अल्फा वर्ल्ड सिटी के नाँव दिहल गइल। भारत के सगरी शहर सभ में एह में सभसे ढेर करोड़पति आ अरबपति लोग के संख्या बा। मुंबई में यूनेस्को के तीन गो बिस्व धरोहर स्थल बाड़ें: एलिफंटा गुफा, छत्रपति शिवाजी महाराज टर्मिनस, आ शहर के बिसेस बिक्टोरियन आ आर्ट डेको भवन सभ के समूह जे 19वीं आ 20वीं सदी में डिजाइन कइल गइल बाड़ें।\nमुंबई के गठन करे वाला सात गो दीप सभ में पहिले मराठी भाषा बोले वाला कोली लोग के समुदाय रहलें।सदियन ले, बंबई के सात गो दीप सभ के लगातार मूल निवासी शासक लोग के नियंत्रण में रहल आ एकरे बाद पुर्तगाली साम्राज्य के सौंप दिहल गइल आ एकरे बाद ईस्ट इंडिया कंपनी के 1661 में, कैथरीन ब्रागांजा के दहेज के माध्यम से जब इनके बियाह इंग्लैंड के चार्ल्स द्वितीय से भइलl 18वीं सदी के बीच के दौरान, बंबई के हॉर्नबी वेलार्ड प्रोजेक्ट द्वारा नया रूप दिहल गइल जेह में समुंद्र से सात गो दीप सभ के बीच के इलाका के रिक्लेमेशन के काम कइल गइल। प्रमुख सड़क आ रेलवे के निर्माण के साथे-साथ 1845 में पूरा भइल ई रिक्लेमेशन प्रोजेक्ट बम्बई के अरब सागर पर एगो प्रमुख समुद्री बंदरगाह में बदल दिहलस। बम्बई 19वीं सदी में आर्थिक आ शैक्षिक विकास के विशेषता रहे। 20वीं सदी के सुरुआत के दौरान ई भारतीय स्वतंत्रता आंदोलन खातिर एगो मजबूत आधार बन गइल। 1947 में भारत के आजादी मिलला पर एह शहर के बांबे राज्य में शामिल कइल गइल। 1960 में सम्यक् महाराष्ट्र आंदोलन के बाद एगो नया राज्य महाराष्ट्र के निर्माण भइल जवना के राजधानी बांबे रहे।\nमुंबई भारत के बित्तीय, ब्यापारिक, आ मनोरंजन के राजधानी हवे। ई वैश्विक बित्तीय प्रवाह के मामिला में भी दुनिया के शीर्ष दस गो वाणिज्य केंद्र सभ में से एक बा, भारत के सकल घरेलू उत्पाद के 6.16% उत्पादन करे ला, आ औद्योगिक उत्पादन के 25% हिस्सा, भारत (मुंबई) में समुंद्री ब्यापार के 70% हिस्सा बाटे पोर्ट ट्रस्ट आ जेएनपीटी), आ भारत के अर्थब्यवस्था के पूंजी लेनदेन के 70% हिस्सा। मुंबई में दुनिया के कौनों भी शहर के तुलना में अरबपति लोग के संख्या आठवाँ बाटे आ 2008 में मुंबई के अरबपति लोग के औसत धन दुनिया के कौनों भी शहर के तुलना में सभसे ढेर रहल। एह शहर में महत्वपूर्ण बित्तीय संस्थान बाड़ें आ कई गो भारतीय कंपनी आ बहुराष्ट्रीय निगम सभ के कॉर्पोरेट मुख्यालय बाड़ें। एकरे अलावा इहाँ भारत के कुछ प्रमुख वैज्ञानिक आ परमाणु संस्थान भी बाड़ें। एह शहर में बॉलीवुड आ मराठी सिनेमा उद्योग भी बा। मुंबई के व्यापार के अवसर पूरा भारत से प्रवासी लोग के आकर्षित करेला।\n↑ "The Seven Islands". The Mumbai Pages. 16 July 1995. ओरिजनल से 26 October 2012 के पुरालेखित. पहुँचतिथी 27 October 2012.\n↑ "This weekend, go onatrail across Mumbai | Mumbai News - Times of India".\n↑ "Kishori Pednekar's journey: From nursing Shiv Sena's image in BMC to mayoral office". Latest Indian news, Top Breaking headlines, Today Headlines, Top Stories at Free Press Journal. 26 November 2019. पहुँचतिथी 27 November 2019.\n↑ Pinto, Richa (22 November 2019). "Mumbai Mayor: Shiv Sena's Kishori Pednekar named Mumbai mayor | Mumbai News - Times of India". The Times of India. पहुँचतिथी 27 November 2019.\n↑ "Mumbai metropolitan area" (Italian में). Projectsecoa.eu. ओरिजनल से 13 May 2013 के पुरालेखित. पहुँचतिथी 14 March 2013.\n↑ "Maharashtra (India): Districts, Cities, Towns and Outgrowth Wards – Population Statistics in Maps and Charts". पुरालेखित से पुरालेखित6October 2014 के.\n↑ "INDIA STATS : Million plus cities in India as per Census 2011". Press Information Bureau, Mumbai. National Informatics Centre. ओरिजनल से 30 June 2015 के पुरालेखित. पहुँचतिथी 20 August 2015.\n↑ "Maharashtra Government-Know Your RTO" (PDF). पहुँचतिथी 21 October 2019.\n↑ उद्धरण खराबी:Invalid <ref> tag; no text was provided for refs named gdp\n↑ Tembhekar, Chittaranjan (31 October 2013). "It's not so bad as we thought: Mumbai shows improvement on human development index | Mumbai News - Times of India". The Times of India. पहुँचतिथी2November 2019.\n↑ National Commissioner Linguistic Minorities 50th report, page 131 Archived 8 July 2016वेबैक मशीन पर .. Government of India. Retrieved 15 July 2015.\n↑ "Evolution of the Corporation, Historical Milestones". Mumbai: Municipal Corporation of Greater Mumbai. ओरिजनल से 15 July 2015 के पुरालेखित. पहुँचतिथी 15 July 2015.\n"https://bh.wikipedia.org/w/index.php?title=मुंबई&oldid=722665" से लिहल गइल\nAugust 2020 से बिना प्रमाण के कथन वाला लेख\nJanuary 2020 से बिना प्रमाण के कथन वाला लेख\nमहाराष्ट्र के शहर आ कस्बा\nएह पन्ना पर आखिरी बेर संपादन 23 जून 2022 के 16:37 बजे भइल रहल।


बतकुच्चन  – ८८ – Anjoria\nबतकुच्चन  – ८८\nDec 16, 2012 बतकुच्चन\nजब कवनो नेता के अपना पार्टी में रहत असकस लागे लागेला त ऊ अइसन अइसन बयानबाजी शुरू कर देला जवना से पार्टी नेतृत्व के अनकस होखे लागे आ ऊ आपन अहजह आ असकत छोड़त ओह नेता के पार्टी से निकाले के फैसला कर लेव आ ओकरा के उभचुभ से बचा लेव.\nहमेशा का तरह आजुओ हम हाल फिलहाल के घटना के बहाने शुरू हो गइल बानी. जबे अइसन कवनो बात हो जाला जवना से हमरा कुछ बतकुच्चन करे के मौका मिल जाव त कतनो हारल थाकल रहला का बादो मन हरियरा जाला. मन के भाव जतावे बतावे ला भोजपुरी में जवन अथाह भण्डार भरल बा ओकर कवनो जोड़ ना मिली दोसरा जगहा. अब एहिजे देखीं अनकस आ असकस में. असकस असहज होखला पर लागेला जइसे कि टाइट कुर्ता कुर्ती पहिरला पर भा जाड़ा का दिन में टाइट सुइटर पहिरला से लागेला. मन करेला कि कब उतार फेंकी. बाकिर अनकस चिढ़ से, अँउजइला से होला. जइसे कि हो सकेला कि रउरा बतकुच्चन पढ़त लागत होखे. अंगरेजी में एकरा ला शब्द होला इरिटेशन आ असकस ला अनइजीनेस. देखीं कि भोजपुरी में एह तरह के भाव कतना आसानी से आसान शब्द में कह दिहल जाला अनकस भा असकस. एही तरह देखीं कि असकत कतना आसान शब्द बा, ना कवनो मात्रा ना कवनो संधि समास. असकतिया आदमी के अतना कहाँ पार लागी कि ऊ मात्रा वात्रा जोड़े के जहमत उठावे. असकत आलस्य के कहल जाला आ असकतिया आलसी के.\nअसकत आ अशक्त में कवनो संबंध नइखे काहे कि अशक्त बिना शक्ति वाला के कहल जाला जबकि असकत में अशक्त के ना, अनिच्छा के खेल होला. जब मन ना करे कुछ करे के त ओकरे के असकत कहल जाला. असकतिया आदमी अशक्त ना होला बस ओकरा में शक्ति के इस्तेमाल करे के इच्छा ना होला. जइसे कि लवटल जाव ओही नेता पर त देखीं, बहुत दिन ले पार्टी असकतियवलसि, महटियवलसि, अनदेखी अनसुनी कइलस उनुका बात बयान के. बाकिर अंत में ओकरा आपन असकत छोड़ के आपन शक्ति देखावे पड़ल आ नेता जी के बाहर के रास्ता देखा दिहलसि. जवना थरिया में खाईं ओही में छेद करीं, ई कबो सही ना कहल जा सके. बाकिर कुछ लोग अइसने करेला. असल में ऊ लोग अहजह में पड़ल होला. देखेला कि सामने वाला पार्टी में लोग माल काटत बा, सत्ता के सुख भोगत बा त सोचे लागेला कि एहिजा रहीं कि ओहिजा जाईं. एही के अहजह में पड़ल, दुविधा में पड़ल कहल जाला. उभचुभ में पड़ल दोसरा तरह के भाव होला. एहमें कबो लागेला कि डूबत बानी कबो लागेला कि उपरा गइल बानी. इहो दुविधे के भाव ह बाकिर अहजह में एगो हालात से निकले के संभावना तलाशल जाला त उभचुभ में बस अपना हालात के मूल्यांकन भर होला. बियाहल जिनिगी एही तरह के उभचुभ से भरल होला बाकि अपना किहाँ अबहीं एह ला अहजह के बात ना होखे. लाख उभचुभ का बादो मरत दम ले संबंध निबाहल के समर्पण भा मजबूरी मौजूद रहेला. अलग बात बा कि विदेशी हवा आ संस्कृति का असर से अब एहिजो अहजह के बात होखे लागल बा. जबकि हिन्दुस्तानी संस्कृति त इहे कहेला कि एक दोसरा के बात से कतनो अनकस होखत होखे, जिनिगी से असकस लागत होखे कवनो अहजह में मत पड़ीं आ उभचुभ होखत रहीं. मानलीं कि सब दिन होत न एक समाना आ जाही विधि राखे राम ओही विधि रहिए.\nबतकुच्चन  – ८९


Realme3Pro 64GB Price in India, Full Specifications & Features - 31st July 2021 | Digit\nरंग : Carbon Gray, Nitro Blue, Lightning Purple\nउत्पाद के नाम : Realme3Pro\nअधिकतम स्टैंडबाय टाइम 2जी (घंटों में) : 383\nRealme3Pro 64GB Smartphone 6.3 -इंच स्क्रीन FHD Plus के साथ आवेला, जौना के रेज़ल्यूशन 1080 x 2340 पिक्सल तथा पिक्सल घनत्व 409 पर इंच बा | फोन 2.2 GHz Octa कोर प्रोसेसर से संचालित बा और एकर रैम 4GB बा. Realme3Pro 64GB Android 9.0 ओएस पे काम करेला.\nRealme3Pro 64GB Smartphone April 2019 मे लॉंच भईल रहे|\nफोन मे 4045 mAh बैटरी लागल बा|\nRealme3Pro 64GB मे कनेक्टिविटी के तरीका बा : ,GPS,Wifi,HotSpot,Bluetooth,\nRealme3Pro 64GB के कैमरा मे Auto Focus,HDR,Panorama Mode,Touch Focus,Digital Zoom,Video Recording लोड बा|


७ मई से रिलीज होखे जा रहल बा दाग – Anjoria\nमई 5, 2010 दाग\nभोजपुरी सिनेमा के मशहूर निर्माता रामाकान्त प्रसाद के बनावल आ निर्देशितो भोजपुरी फिल्म दाग सात मई के बिहार आ झारखण्ड के सिनेमा हालन में रिलीज होखे जा रहल बा. निर्देशक के रुप में ई फिल्म रामाकान्त प्रसाद के पहिलका फिल्म ह.\nदाग फिल्म के कहानी एगो मजबूर औरत के ह जवना के धोखा आ फरेब से कलंकिनी बना दिहल जात बा. कर दिहल जात बा ओकरा पति के कत्ल आ बना दिहल जात बा ओकरा दू गो बच्चन के अनाथ. ऊहो औरत मरे मरे के कगार पर चहुँप जात बिया बाकिर भगवान से लड़ के अपना मृत्यु के आदेश पलट देत बिया आ तय करत बिया कि ओह राक्षस के वध कर के रही जे ओकरा हँसत खेलत परिवार के उजाड़ के राख दिहलस.\nआदिशक्ति इन्टरटेनमेंट आ कुमारी माई मूवीज के संयुक्त रुप से बनावल फिल्म दाग एगो म्यूजिकल रिवेंज स्टोरी ह जवना में दर्शकन के हर मसाला देखे के मिली. फिल्म के कलाकारन में भोजपुरी किंग स्टार दिनेशलाल यादव निरहुआ आ नेपाली सुपर स्टार विराज भट्ट का साथे पाखी हेगडे, स्वीटी छाबड़ा, स्वाति वर्मा, संजय पाण्डेय, अनिल यादव, महेश राज, गोपाल राय, पुष्पा वर्मा, वंदनी मिश्रा, रत्नेश वर्णवाल आ सीमा सिहं के नाम बा.\nफिल्म के धांसू डायलाग कहानी लेखक संतोष मिश्रा के लिखल बा, गाना विनय बिहारी आ प्यारेलाल यादव के लिखल बा. एकर संगीतो विनय बिहारीए दिहले बाड़े. छायाकार रवि चंदन, संपादन जीतू, आ नृत्य निर्देशन कानू मुखर्जी के बा.\nकेन्स फिल्म फेस्टिवल में भोजपुरी फिल्म


भोजपुरी के सबले बड़हन सम्मान से सम्मानित भइनी अशोक द्विवेदी – Anjoria\nपिछला दिने 23-24 फरवरी 2019 के वाराणसी में भइल विश्व भोजपुरी सम्मेलन के कार्यक्रम में भोजपुरी के वरिष्ठ कवि-कथाकार डा०अशोक द्विवेदी के, भोजपुरी में उनका खास आ लमहर योगदान दिहला बदे, भोजपुरी के सबले बड़का सम्मान , “सेतु-सम्मान ” से सम्मानित कइल गइल.\nजाने जोग बा कि डा. अशोक द्विवेदी, बरीस 1979 से लगातार निकलत, भोजपुरी दिशाबोध की पत्रिका “पाती” के सम्पादक हईं. द्विवेदी जी के नाहियो तो दर्जन भर से अधिका किताब अंजोर हो चुकल बाड़ी सँ. एहमें हालही में प्रकाशित उपन्यास वनचरी त भोजपुरी साहित्य के अनमोल हीरा मानल जाले.\n“पाती-रचना-मंच” से जुड़ल लेखक-साहित्यकार लोग भोजपुरी ला समर्पित आ लगातार\nसंघर्षशील साहित्यसेवी डा०अशोक द्विवेदी के “सेतु-सम्मान” से सम्मानित कइला पर खुशी जाहिर कइले बाड़ें.\nएह बारे में डा०अशोक द्विवेदी जी कहनी कि ई सम्मान “पाती-परिवार” अउर ओकरा से जुड़ल निष्ठावान लोगन के सम्मान ह आ हम एह सम्मान के सादर अपना “पाती-रचना-मंच” के सँउपत बानी.\nPrevious Post: सामयिकी : अपना भाषा-साहित्य के चिन्ता में उपजल क्षोभ\nNext Post: गज़ल – जिंदगी रेत जइसन पियासल बिया


’इंस्पेक्टर चॉंदनी’ खातिर गाना गवली रानी चटर्जी – Anjoria\nओम सिरीज़ मूवी के बैनर तले बनत ’इन्सपेक्टर चॉदनी’ खातिर के भोजपुरिया हॉट गर्ल रानी चटर्जी पहिला बेर गाना गवली. एह गीत के संगीत रचले दामोदर राव आ लिखलें बाड़े सच्चिदानंद कवच,\nनारी प्रधान एह फिलिम के पूरा शूटिंग गुजरात के राजपिपला शहर में भइल बा. रानी चटर्जी के एगो अलगे तरह के किरदार बा एह फिलिम में.\nनिर्माता अरूण कुमार शाह आ ओमकुमार, निर्देशक रतन राहा, गीतकार सच्चिदानंद कवच, मुन्ना दुबे, राजेश मिश्रा, पिटूं गिरी, मधुसुदन राव अउर विनोद ब्यास, संगीत दामोदर राव, लेखक अनिल विश्वकर्मा, छायाकार नन्दू चौधरी, नृत्य निर्देशक कानू मुखर्जी, आ फाईट मास्टर रियाज़ सुल्तान हउवें.\nमुख्य कलाकार हउवें रानी चटर्जी, आजा़द कुमार, अर्पिता माली, दीपक भाटिया, सपना, सी पी भट्ट, ददन महतो, कृष्णा आ दामोदर राव.


नीतीश कुमार – Page3– टटका खबर\nअय्याश बेटा के तरफदारी कइलन जीतन माँझी\nबिहार के मुख्यमंत्री आ सुशासन बाबू के प्रिय नमूना जीतन माँझी अपना अय्याश बेटा के तरफदारी मे उतर गइल बाड़े. कहतारे कि गर्ल फ्रेंड त केहू राख सकेला, एहमे नाजायज का बा. असल मे जीतन माँझी के बेटा पिछला दिने बोधगया मे अपना माशूका का संगे आनन्द उठावत लोग का सोझा आ गइलन. बाप के\nगठबंधन पर नीतीश आपन पत्ता नइखन खोलत\nपटना 13 जनवरी (वार्ता) बिहार के मुख्यमंत्री नीतीश कुमार लोकसभा चुनाव मे कवना पार्टी से गठजोड़ करीहन से बतावे ला तइयार नइखन. कहलन कि एह राज के अबहीं राजे रहे दीं सभे. नीतीश कुमार अपना सरकारी आवास प बोलावल जनता दरबार का बाद पत्रकारन से बतियावत रहलन. कहलन कि एह बारे मे अबही कुछ बोलल\nबिहार के विशेष राज्य के दर्जा मिले में राजनीतिक अड़ंगा लागल नीतीश\nपटना 06 जनवरी (वार्ता) बिहार के मुख्यमंत्री नीतीश कुमार राजद प अछरंग लगवले कि उ बिहार के विशेष राज्य के दर्जा मामिला में राजनीतिक अड़ंगा लगा दिहलसि. कहलन कि राजद के दबाव का चलते कांग्रेस के नेतृत्व वाली केन्द्र सरकार एह मामिला के कोना में डाल दिहलसि. बाकिर जदयू एकरा के अगिला चुनाव में मुद्दा\nपटना 19 दिसम्बर (वार्ता) सूरत के अरबपति व्यवसायी हनीफ हिंगोरा के बेटा सोहैल के अपहरण का मामिला में बिहार के एगो मंत्री के शामिल होखे के खबर अइला का बाद आपन चुप्पी तूड़त नीतीश कुमार कहले बाड़न कि पुलिस मामिला के तह ले जाई आ दोषियन के बकसल ना जाई. सोहैल के अपहरण दमन से\nबिहार आंतकवादियन के गढ बन गइल बा, कहलन रामेश्वर चौरसिया\nगाजीपुर 10 नवम्बर (वार्ता) भाजपा के राष्ट्रीय मंत्री रामेश्वर चौरसिया बिहार के मुख्यमंत्री नीतीश कुमार पर निशाना साधत कहले कि बिहार आतंकियन के गढ बन गइल बा. एहिजा भाजपा कार्यकर्तन के संबोधित करत चौरसिया कहलन कि उत्तर प्रदेश में नरेन्द्र मोदी के हवा देख सगरी गोल बउरा गइल बाड़ी सँ. बहराईच रैली में मोदी प्रदेश\nपटना 06 नवम्बर (वार्ता) बिहार में बाहर से आ के केहू विकास ना कर सके वाला मुख्यमंत्री नीतीश कुमार के बयान पर भाजपा चुटकी लेत पुछले बिया कि उनकर इशारा जार्ज फर्नांडीस, सांसद शरद यादव, आ राज्यसभा सदस्य के सी त्यागी का ओर त नइखे. भाजपा के प्रदेश अध्यक्ष मंगल पांडेय कहलन कि मुख्यमंत्री के\nपटना 21 अक्टूबर (वार्ता) कांग्रेस आज बिहार के मुख्यमंत्री नीतीश कुमार के विकास के दावा के फोंफर बतावत कहलसि कि जइसन विकास राज्य के पहिला मुख्यमंत्री श्रीकृष्ण सिंह के कार्यकाल मे भइल रहे वइसन अबले कवनो दोसर मुख्यमंत्री के कार्यकाल मे ना हो पावल. कांग्रेस के वरिष्ठ नेता आ ग्रामीण विकास मंत्री जयराम रमेश एहिला


भोजपुरी सिनेमा के किंग मेकर जीतेश दुबे – Anjoria\nभोजपुरी के मशहूर निर्माता जीतेश दुबे फेरु साबित कर दिहले बाड़न कि ऊ भोजपुरी सिनेमा के किंग मेकर हउवें. उनुकर फिल्म “मार देब गोली केहू ना बोली” के डंका आजुवो चारो तरफ बाज रहल बा आ आवे वाली फिल्म “यादव पान भण्डार” के पोस्ट प्रोडक्शन के काम जोर शोर से चल रहल बा. पिछला साल जीतेश दुबे के “मुन्नी बाई नौटंकी वाली” आ “बृजवा” ब्लाक बस्टर आफ दि इयर रहली सँ.\nजगदीश शर्मा निर्देशित फिल्म “मार देब गोली…” में रविकिशन, गुंजन पंत, दीपक दुबे, किरण कुमार, आ कल्पना शाह जइसन कलाकार शामिल रहले. जीतेश दुबे के कंपनी कृष्णा क्रियेशंस एह से पहिले असलम शेख निर्देशित फिल्म धरमवीर से मैदान में उरतल रहल. अबले तीन गो फिल्म के निर्माण आ एगो के प्रस्तुति समेत चार गो फिल्म से जीतेश भोजपुरी सिनेमा के व्यवसाय बढ़वलन आ उनुकर फिल्मन के नशा वितरकन पर अइसन चढ़ल बा कि मार देब गोली.. के लोग मुँहमाँगा दाम पर खरीद लिहल. जीतेश के प्रोडक्शन नं॰ पाँच हवे “यादव पान भण्डार” जवना में मनोज तिवारी, गुंजन पंत के मुख्य भूमिका बा.


पूर्वी चंपारण – Page3– Anjoria\nFirst Bhojpuri Website\nपत्रिका आ किताब\nपूर्वी चंपारण (Page 3)\nटटको में टटका खबर :9अक्टूबर 2014, बियफे\nOn: October 9, 2014\nभोजपुर जिला के सिकरहटा इलाका के कुरमुरी गांव में पांच गो महादलित मेहरारूवन का साथे सामूहिक कुकुर्म करे के मामिला सामने आइल बा. इलाहाबाद उच्च न्यायालय यूपी सरकार से पूछलसि कि वेलफेयर आफ पैरन्टस एंड सीनियर सिटीजन एक्ट 2007 लागू होखला का बादो एकर अधिसूचना राज्य में काहे जारी नइखेपूरा पढ़ीं…\nटटको में टटका खबर : 8 अक्टूबर 2014, बुध\nसमाजवादी पार्टी अपना परिवार के मुखिया मुलायम सिंह के फेरू तीन बरीस ला अध्यक्ष ‘चुन’ लिहलसि. जब से पार्टी बनल बा तबे से मुलायम सिंह ओकर अध्यक्ष बाड़े. समाजवादी पार्टी के राष्ट्रीय अधिवेशन में जदयू अध्यक्ष शरदो यादव हाजिर रहले. उनुका के खास मेहमान का तरह बोलावल गइल रहुवे. गाँधीपूरा पढ़ीं…\nटटको में टटका खबर :7अक्टूबर 2014, मंगल\nOn: October 7, 2014\nएसएन मेडिकल कालेज आगरा के एम्स जीसन बनावे ला केन्द्रीय स्वास्थ्य मंत्री डा. हर्षवर्धन कालेज प्रशासन के दू सौ करोड रुपिया के योजना बनावे के कहलन. एहमें से 170 करोड रुपिया केन्द्र आ 30 करोड रुपिया राज्य सरकार दिही. कालेज के सात गो विभाग के सुपर स्पेशिलिटी ग्रेड के बनावलपूरा पढ़ीं…\nटटको में टटका खबर :6अक्टूबर 2014, सोमार\nहरियाणा के मुख्यमंत्री भूपेंद्र सिंह हुड्डा भाजपा के चुनौती दिहलन कि ऊ साबित क के देखावे कि हुड्डा केहू के सरकार के गैरकानूनी तरीका से जमीन दिहले बावे. एगो चुनावी सभा में पीएम मोदी बिना कवनो नाम लिहले वाड्रा वाला जमीन प्रकरण के सवाल उठावत कहले रहन कि ‘दामाद जी’पूरा पढ़ीं…\nटटको में टटका खबर :5अक्टूबर 2014, अतवार\nOn: October 6, 2014\nतूफानी हवा आ बरखा का चलते पीएम मोदी के नासिक रैली ना हो सकल. महाराष्ट्र में भाजपा ला चुनाव प्रचार करत प्रधानमंत्री नरेंद्र मोदी कहलन कि उ बाला साहेब खातिर इज्जत करेले आ उनकर मान राखत शिवसेना का खिलाफ कुछ ना कहींहे. शिवसेना के उद्धव ठाकरे एह पर तंज कसतपूरा पढ़ीं…\nटटको में टटका खबर :2अक्टूबर 2014, बियफे\nOn: October 3, 2014\nओलंपिक गोल्ड क्वैस्ट नाम के संस्था इंचियोन एशियाई खेल का दौराम अपना सेमीफाइनल मुकाबला में मिलल विवाद वाला हार के विरोध करे के हिम्मत देखावे खातिर भारत के महिला मुक्केबाज सरिता देवी के दस लाख रुपया इनाम देबे के ऐलान कइलसि. साल 2019 ले स्वच्छ बिहार बनावे के संकल्प लेकेपूरा पढ़ीं…\nटटको में टटका खबर : 1 अक्टूबर 2014, बुध\nOn: October 2, 2014\nअंतर्राष्ट्रीय अमेच्योर मुक्केबाजी संघ भारत के महिला मुक्केबाज सरिता देवी का खिलाफ कार्रवाई करी. सरिता देवी अपना खिलाफ बेइमानी से दिहल फैसला के विरोध करत कांस्यपदक ना पहिरली आ ओहिजे छोड़ दिहली. एह मामिला में भारतीय ओलंपिक संघ के अधिकारी बेहद शर्मनाक काम कइले आ सरिता देवी के कवनो तरहपूरा पढ़ीं…\nटटको में टटका खबर : 30 सितंबर 2014, मंगल\nOn: October 1, 2014\nइलाहाबाद, अजमेर, आ विशाखापत्तनम के स्मार्ट सिटी बनावे में अमेरिका सहयोग करी. गोरखपुर का नियरा नन्दा नगर क्रासिंग का लगे कृषक एक्सप्रेस आ बरौनी एक्सप्रेस के टक्कर में नाहियो त बीस जने घवाहिल. केहू के मरे के खबर अबहीं नइखे आइल. भारत के हित से जुड़ल सगरी मुद्दा पर बहुतेपूरा पढ़ीं…\nटटको में टटका खबर : 29 सितंबर 2014, सोमार\nOn: September 30, 2014\nचैंपियन लीग बीसबीसा टूर्नामेंर के अपना आखिरी लीग मैच में केकेआर हैदराबाद में डोलफिंस के 36 रन से हरा दिहलसि. मंगलयान के सफलता का बाद इसरो के वैज्ञानिक अब भारतीय क्षेत्रीय नौवहन उपग्रह के अगिला 10 अक्टूबर के अंतरिक्ष में भेजे के तइयारी में लगले. सारधा चिटफंड घोटाला में जेलपूरा पढ़ीं…\nटटको में टटका खबर : 28 सितंबर 2014, अतवार\nमहाराष्ट्र नवनिर्माण सेना के अध्यक्ष राज ठाकरे भाजपा आ शिवसेना के एह बाति ला निन्दा कइले कि ई लोग राज्य में त अलग हो गइल बाकिर केन्द्र आ नगरपालिका में अबहियों साथे बा. न्यूयार्क के मेडिसन स्क्वायर गार्डेन में भाषण देत प्रधानमंत्री नरेंद्र मोदी अमेरिकी नागरिकन खातिर चहुँपते वीजा, भारतीयपूरा पढ़ीं…\nCategories Select Category मनोरंजन (4,467) गीत-गवनई (164) टीवी (161) फिल्म (1,412) रंगमंच (7) सतमेझरा (474) अगड़म बगड़म (11) एक तरफा विचार (11) कतरब्योंत (7) कोलकाता मेल (4) जिनिगी के जमीन (1) निबन्ध (68) निरउठ (10) नीक-जबून (15) बतकुच्चन (149) भउजी हो (33) भोला बाबू (4) रामझरोखा से (2) लस्टम पस्टम (158) सरोकार (1,100) काम के बात (1) कोर्स आ कैरियर (10) खबर (508) चौपाल (85) ज्योतिष आ वास्तु (8) देश आ समाज (368) नारी-जगत (10) पर्व त्योहार (51) भोजपुरिया लाल (38) योग (1) राजनीति (60) सभा समारोह (109) स्वास्थ्य (8) साहित्य (784) उपन्यास (39) कविता (288) कहानी (54) पुस्तक चर्चा (108) भाषा (264) समीक्षा (9)\nस्वागत बा कि रउआ अँजोरिया पढ़े अइनी. बाकिर हमनी ला इहो जानल जरुरी बा कि कइसन लागल. हर पोस्ट का नीचे कमेंट बॉक्स बा जवना में रउरा ओह पोस्ट का बारे में टिप्पणी कर सकेनी.\nभाषा शालीन रहे बस इहे ध्यान में राखब.\nBreaking News in Bhojpuri news in bhojpuri अशोक द्विवेदी आरा उपन्यास कविता कहानी कैमूर गाजीपुर गोपालगंज. सासाराम गोरखपुर चंदौली छपरा जौनपुर टटका खबर टटको में टटका देवरिया निरहुआ पवन सिंह पश्चिमी चंपारण पाती पूर्वी चंपारण बक्सर बतंगड़ बतकुच्चन बतकुच्चन बलिया बेतिया भउजी हो भदोही भोजपुरी भोजपुरी पत्रिका भोजपुरी फिल्म भोजपुरी समाचार मऊ मनोज तिवारी महुआ टीवी मोतिहारी रविकिशन रानी चटर्जी रिंकू घोष रोहतास लस्टम पस्टम वाराणसी सिवान


का नीतीश के बिकल्प बनल चाहतs बाड़े चिराग? - द हिन्द मीडिया\nलोजपा नेता जनेसर पासवान चुनाव प्रचार के बाद सरकिट हाउस पहुंचले तs रात के आठ बज गइल रहे. गाड़ी से उतरले तs देखले कि बरंडा में कुर्सी पs गजाधर मेहता बइठल बाड़े. मेहता जी जदयू के बड़का नेता रहन. परनाम -पाती भइल तs जनेसर कहले, गोड़ लागतानी गजाधर भइया, आवsतानी हांथ मुंह धो के, भर दिन परचार में देह झोरा गइल बा. जबाब में गजाघर मेहता मुसइले, कहले आवs एहिजे चाह पीयल जाई, हमहूं थाकले बानी. चाह के औडर दिया गइल. थोड़का देर में जनेसर अइले अउर कुर्सी पs धम्म से बइठ गइले. दूनो अदिमी के हाल समाचार भइल. गजाधर मेहता कहले, जनेसर, तहार नेता चिराग पासवान तs अतहतह कर देले बाड़े, अइसन अदावत तs तेजसवियो ना नीतीश जी से कइले रहन. चुनाव में विरोध कवनो नया बात नइखे, लेकिन चिराग तs सभ सीमा पार कर गइल बाड़े. बतावs ! नीतीश जी पs शराब माफिया से पइसा लेवे के आरोप लगा देले चिराग, खाली गाल बजाइला से का होई, कवनो सबूत बा? चिराग सांसद हवें, सोच समझ के बोले के चाहीं? चिराग सात जोजना के बारे में भी अंटसंट बोल रहल बाड़े. जनेसर के बूझा गइल कि गजाधर मेहता अनराज बाड़े, बात टारे खातिर कहले, का भइया छोड़s ई सभ बात, चाह पीयव जाव.\nचाह आइल तs गजाधर मेहता टीवी खोल देले. समाचार में डिबेट चलत रहे. नीतीश कुमार के खिलाफ चिराग के बेयान से मीडिया के मसाला मिल गइल रहे. एंकर के सवाल पs राजनीतिक जानकार पोरफेसर चौधरी कहले, चिराग पासवान साबित कइल चाहत बाड़े कि बिहार में सिरिफ उहे नीतीश कुमार के मजबूती से काउंटर कर सकेले. अभी नीतीश के बिकल्प केहू नइखे. चिराग ई खाली जगह के भरल चाहते बाड़े. उ तेजस्वी के दरकिनार कर के नीतीश के बिकल्प बनल चाहत बाड़े. चिराग, तेजस्वी से बेसी बढ़ल लिखल बाड़े. नीतीश कुमार लेखा चिरागो इंजीनियरिंग के पढ़ाई कइले बाड़े. जनता में आपन छवि बनावे खातिर चिराग, नीतीश कुमार पs बड़s-बड़s आरोप लगा रहलs बाड़े. एह मामला में उ तेजस्वी से भी आगा निकल गइले. असल में चिराग 2020 के चुनाव में 2025 खातिर पिच बना रहल बाड़े. पांच साल पसेना बहा के देह मांज लिहें तs बैटिंग पोखता हो जाई. नीतीश कुमार अगिला चुनाव में पचहत्तर साल के हो जाइहें. ओह घरी जब सवाल आइ कि नीतीश के बाद के? तs चिराग दावा पेश कर दिहें. अइसे राजनीति में कुछुओ असंभव नइखे. चिराग सोच समझ के एंटी नीतीश के नीति अपनवले बाड़े. समाचार खत्म भइल तs गजाधर मेहता कहले, पंदरह साल में तs आज ले केहू नीतीश के बिकल्प ना बन पाइल, चिराग भिरी केतना भोट बा कि उ बिकल्प बनिहें? पहिले बीस-पचीस गो विधायक तs जीता के देखावस. बिहार के कपतानी का एतना आसान बा?\nनीतीश के बाद के?जनेसर पासवान कलकत्ता के परसिडेंसी कौलेज के पढ़ल रहन. कवनो बात नाप जोख के बोलत रहन. गजाधर मेहता देने देख के जनेसर कहले, देखs भइया, एक ना एक दिन सभ राजा के गद्दी छोड़े के पड़ेला. नीतीशो जी के कहियो पारी समाप्ति के घोषणा करे के पड़ी. इ सवाल तs सोलह आना जाइज बा कि नीतीश जी के बाद के गद्दी सम्हारी? भाजपा जरूर बड़s पाटी बा लेकिन उ बिहार मे केहू के सीएम चेहरा ना बना सकल. काहे से कि भाजपा आज ले नीतीशे जी के कपतानी में खेललsस. जब ले नीतीश कुमार के चली भाजपा के कवनो खेलाड़ी आगा ना अइहें. लालू –राब़ड़ी राज के अतीत हरमेसा तेजस्वी के राह में रोड़ा बनी. बीस-पचीस साल पहिले राजद के लोग जवन तांडव मचावले रहे उ केहू भुलाइल नइखे. तेजस्वी के खिलाफ कचहरी में केसो चल रहल बा. अदालत से का फैसला आई केहू नइखे जानत. नीतीश के जवाब देवे खातिर पढ़ल लिखल, बेदाग अउर करमठ नेता के जरूरत पड़ी. ओह समय में चिराग के अहमियत बढ़ जाई. जनेसर चुप भइले तs गजाघर मेहता कहले, सपना जरूर देखे के चाहीं, लेकिन दिन में ना. तू चिराग के खातिर दिन में सपना देख रहल बाड़s जनेसर. अबहीं कय गो लोजपा के बिधायक बाड़न? दुइयो गो ना? दू गो बिधायक वाला पाटी के नेता पांचs बरिस में सीएम बन जाई? हद कइले बाड़s.\nका कम बिधायक वला नेता बड़s सपना ना देखे?\nजनेसर पासवान फुल मूड में रहन. गजाधर मेहता के सवाल पs कहले, का भइया, तहरा जइसन अनुभवी अदिमी इ बात कर रहला बा? आच्छा ई बतावs कि 1995 में नीतीश जी के समता पाटी के कय गो बिधायक जीतल रहन? साते गो नू. सात बिधायक वला नीतीश जी का बड़s सपना ना देखले? ओह घरी तs नीतीशो जी के फेल कहत रहे लोग. 310 कंडिडेट खाड़ा कइले रहन नीतीश जी तs साते गो जीतल रहन. का उ राजनीत छोड़ देले? नीतीश जी लालू जी के विरोध में राजनीत कइले तs दसे बरिस बाद सीएम बन गइले. आज जदयू के लोग चिराग के हंसी उड़ावतs बाड़े कि उनकर औकात का बा? औकात तs समय समय के बात हs. आज नइखे काल्ह हो जाई. अगर नीतीश जी, लालू जी के पीछा लागल रहिते तs का उ सीएम बनल रहिते? आगा बढ़े खातिर नीतीशो जी 1994 में लालू जी खिलाफ खूंटा गाड़ के राजनीत कइले, उनकर साथ छोड़ के नाया पाटी बनवले. नीतीश जी, लालू जी के साथ छोड़ले तs उ सही रहे, अब चिराग नीतीश जी के खिलाफ बाड़े तs ई धोखा हो गइल? बाह रे ! सही- झूठ समझे वाला ! चिराग अगर आज आपन अलग हैसियत बनावल चाहत बाड़े तs एकरा में का खराबी बा? अगर 2020 में लोजपा के कवनो भैलू नइखे तs जदयू के लोग अनेरिये नू चिराग के बेयान पs हाला मचवले बाड़े? गजाधर मेहता कहले, जनेसर, हावा में लाठी भंजला से का होई, चुनाव बाद बुझाइए जाई कि के केतना पानी में बा. मेहता जी कुछुओ अउर कल जाहत रहन कि उनर कर मोबाइल के घंटी बाजल. जदयू के कवनो बड़का नेता के फोन रहे. फोन रखले तs मेहता जी कहले, चलs जनेसर खा लिहल जाव, फजिरे हमरा उठे के बा. दूनो अदिमी उठ के डायनिंग हौल में चल गइले.


Village disappeared from village changing dialect and dress Bhojpuri: गांव से गायब हो गइल गांव! बदले लागल बोली अउर ओढ़ाव-पहिराव – News18 Hindi\nBhojpuri: गांव से गायब हो गइल गांव! बदले लागल बोली अउर ओढ़ाव-पहिराव\nसमय के बदलाव का संगे भाषा-बोली, पहिराव-ओढ़ाव, गीत-गवनई माने संस्कार-संस्कृति सब कुछ बदल रहल बा. गीत-कहाउत परतोख सब कुछ बदल गइल बा. सोझ कहल जाव त गांव से अब गांव गायब हो गइल बा.\nLast Updated : July 29, 2021, 12:45 IST\nबदलाव के आन्हीं एतना सजोर बा कि देखत-देखत कई गो अइसन शब्द बिला गइले सन, जवना के भोजपुरिया बोतचाल में खूब चलन रहल हा. ओह शब्दन से बनल मुहाबरा होखे भा गीत, ओकरा के समझे खातिर अब नवका पीढ़ी के लोग के केहू पुरनिया ना समझावे त ऊ बूझिए ना पाई. बोलचाल में एह शब्दन के चलन से गायब होखते कई गो मुहाबरा आ गीतन के अब कवनो मोल नइखे रह गइल.\nचवनिया मुसकी, चले के लूर ना अंगनवे टेढ़, ना नौ मन तेल होई आ ना राधा नचिहें जइसन मुहाबरा के अब कौनो मोल रह गइल बा का? अब ना चवन्नी रह गइल आ ना आंगन आ जोख के पैमाना मन. गीत-गवनई आ कहाउत से आंगन त साफे बिला गइल. शहरी अंदाज में बने वाला मकान में आंगन के कवनो गुंजाइशे नइखे रहता.\nआंगने ना, अइसन ढेरे शब्द समय के होत बदलाव आ नवका रहन-सहन के संगे ओरा-बिला गइले सन. फ्लैट कल्चर में अब केहू ई गावे कि- गाई के गोबरे महादेव, अंगना लिपाय- त सुने वाला के ना लीपल शब्द बुझाई आ ना आंगन. अइसहीं एगो सोहर में बहिन के बेटा भइला पर मामा के बारे में एगो लाइन बा- एक गोड़ धरले दोगहवा, दोसर गोड़ धरले दुअरिया, तीसर गोड़ धइले अंगनवां हो. अब नवका जमाना में ना दोगहा रह गइल, ना आंगन. अइसन शब्द, जवन भाषिक फेर-बदल के संगे करीब-करीब हर ग्रामीण अंचल, खासकर भोजपुरी पट्टी में आम बोलचाल में प्रचलन में रहले सन, ओकनी के तरक्की के सुरसा समय के संगे लीलत गइल. अब ई शब्द लोग के जेहन से गायब हो गइले सन.\nपुरनका सगरी शब्द आहिस्ता-आहिस्ता बिसुरल जा तारे सन. आंगन जइसन शब्द अब सपना बा. जवना आंगन के लेके- नाच ना जाने आंगन टेढ़- जइसन भोजपुरी के मुहावरा बनल, ऊ आंगन अब कहां भेंटाता. कबीर दास भी कहले रहले- निंदक नियरे राखिए, आंगन कुटी छवाय. जब आंगन रहबे ना कइल त ओह गीत-कवित्त आ शेर-ओ-शायरी के अब कवनो उपयोग भा मतलबे ना रह गइल. कउड़ी भले मुहाबरा भा लोकोक्ति में कबो-कबो जुबान पर आ जाला- कउड़ी के तीन, कउड़ी के मोल- बाकिर अब ना कउड़ी रहल आ ना ओ मुहाबरा के कवनो अब मोल रह गइल.\nतरक्की के तरकश से निकलल तीर सबसे बेसी गंवई जीवन के भाषिक संस्कार के नुकसान पहुंचवले बा. पहिले गाय-गोरू हर घर के शोभा रहे. भोजन के रूप में दूध-दही आ अनाज खातिर खेती-बारी के ई जरूरी साधन रहे. अब घरे-घरे दूध-दही त आवता, बाकिर डेयरी से. एह से पशुपालन के संस्कारे करीब-करीब खतम हो गइल बा. जाहिर बात बा कि एकरा संगे-संगे जवन शब्द पशुपालन से जुड़ल रहले सन, ओकर अब कहीं जिकिर नइखे होखत. अब एह मुहाबरा के कवनो मोल बा- आगे नाथ ना पीछे पगहा? सांच कहीं त बदलाव के बेयार एतना सजोर बा कि गांव आ शहर में फरक ना रह गइल. चार-पांच दशक पहिले जवन गांव रहे, अब ओकरा के ओही गांव में ढेबरी ले के खोजन जाव त ना मिली. अब केहू से पैना, पगहा, पेन्हाइल, गाभिन, बिसुकल, सोकन, धवर, गोला जइसन भोजपुरी शब्दन के माने पूछ दिहल जाव त ऊ पूछे वाला के पागल समझ ली. नाद, खूंटा, सानी, खूर, नाथ, छान के माने खांटी भोजपुरिया माटी के लोगन के भी समझे-बतावे में पसेना छूट जाई. सांच कहल जाव त बदलाव के बयार भोजपुरी संस्कृति के वध क दिहले बा.\nभोजपुरी के ऊ शब्द कहां चल गइले सन, जवन जीवन, रहन-सहन, समाज, खेती-बारी, तीज-तेवहार भा जीवन के हर क्षेत्र में इस्तेमाल होत रहे. खेती-बारी में पहिले इस्तेमाल होखे वाला कुछ शब्दन के देखल जाव त ओकर अब ना वजूद बा आ ना जरूरत रह गइल बा. एह से कि गंवई जीवन से ओह संस्कार के अब विदाई हो गइल बा. इनार, बरही, ढेंकुल, कूंड़, रहट, चवना, हाथा जइसन शब्द पटवन के काम में इस्तेमाल होत रहे. पटवन के पारंपरिक तरीका बदल गइल त एकरा खातिर इस्तेमाल होखे वाला शब्द इतिहास बन गइले सन. पटवन में अब ट्यूबवेल, पंप सेट, छिड़काव (स्पिरिंकल सिस्टम) जइसन नया तरीका इस्तेमाल होखे लागल बा.\nएही तरे खेती वाली जमीन आ ओकरा से जुड़ल कुछ शब्द देखल जाव त नवका पीढ़ी के बुझाई कि ई कवना चीज के नाम ह. जइसे- परती, ऊसर, चंवर, कूर, गोंयड़, पलिहर, कोड़ार जइसन शब्द खेत-माटी के हाल बतावे खातिर इस्तेमाल होत रहे. अब केतना लोग एकर माने समझ पाई. भोजपुरी पट्टी के नवकी पीढ़ी खातिर ई कवनो देश के अजूबा शब्द अइसन लागी.\nखेती-बारी करे वाला लोग परंपरागत ढंग से जवन फसल पहिले पैदा करत रहे, ऊ फसल भी आज दुर्लभ जिनिस हो गइल बा. ओइसे आज के लाइफ स्टाइल में एकर जरूरत बेसी बा आ कहीं-कहीं एकर खेती भी होता. भदेया, अगहनी, साठी, कुअरहा, बैसखुआ, सांवा, कोदो, चीना, मड़ुआ, मार्हा, बजड़़ा, बलटांगुन, टंगुनी, कोन, सुथनी जइसन शब्द अनाज आ खेत से उपजे-पैदा होखे वाला फसल के नाम रहे. मौसम के हिसाब से फसल के वैरायटी रहे. साठ दिन में होखे वाला धान के साठी कहल जाव, त अगहन में होखे वाला धान के नाम अगहनी रहे. कुआर आ बैसाख में होखे वाला मकई के फसल खातिर कुअरहा आ बैसखुआ शब्द के प्रयोग होखे. बेसी पैदावार खातिर नया-नया वैरायटी आ गइली सन आ साठी-अगहनी ओरा गइल. सांवा, कोदो, चीना, टंगुनी, मड़ुआ आ बलटांगुन के त अब खेतिये केहू नइखे करत.\nखेती-बारी से जुड़ल कुछ अउरी शब्द देखीं- हर (हल), फार, जुआठ, परिहत, हेंगा-हेंगी, जोतल, हेंगावल, कोड़ल, खोनल, चेंखुरल, मोथा, दूब. कहां बिसुर गइले सन ई कुल शब्द. पुरनकी पीढ़ी ई देखले रहे भा ए काम में अपना के नधले राखे. मशीन के जुग में ई कुल के ना जरूरत बा आ ना एकरा से जुड़ल शब्दन के कवनो माने-मतलब रह गइल बा. केतना तेजी से अपना माटी के ई मूल शब्द हेराइल-बिलाइल जा तारे सन.\nअब तनी सामाजिकता से जुड़ल कुछ शब्द पर हमनी विचार करीं. सामाजिक आचार-बेवहार के बात क लिहल जाव. बियाह (विवाह) में कोहबर, जनवासा, बरच्छा, तिलक होत रहे. बीच के सगरी रसम खत्म हो गइल. अब सीधे वियाह लोग बूझत बा. पाहुन, कनिया, बहुरिया, आजी-इया जइसन शब्द हर घर में बोलल जाव. बियाह त विवाह के अपभ्रंश बा, एह से ई बुझाइयो जाई, बाकिर केतना लोग लोग कोहबर आ जनवासा के बारे में समझा-बता सकेला कि ई कब होला आ एइमें कवन विधि पूरा कइल जाला. समय के कमी त बरच्छा आ तिलक के परंपरा ही खतम क दिहलस. कनिया केतना लोग बूझी. गांव-जवार में कवनो नया पतोह आवअ सन त ओकनी के कनिया कहल जाव. जब ले घर में कवनो नया कनिया ना आवे भा एकर संभावना खतम हो जाव त बुढ़ियो लोग के कनिया ही कह के लोग बोलावे.\nगांव में बेसी घर फूस आ खपड़ा-नरिया के बनत रहे. ओमे जवन सामान इस्तेमाल होखे, ऊ पक्का मकान के दौर में खत्म हो गइल. अब केहू से ईहे पूछल जाव कि मड़ई, पलानी, बथानी, बघार, दुआर, दोगहा, चुहानी, दलान, धरन, बड़ेरी, दियरखा, छानी, निकसार, पैसार, लरही कवना चीज के नाम ह आ एकर कवन उपयोग होला, त केहू जल्दी ना बता पाई.\nभोजपुरी के सब्दन में जवन संप्रेषणीयता के ताकत (एक्सप्रेशन पावर) बा, ऊ शायद दुनिया के कवनो भाषा में नइखे. जइसे हिन्दी में केहू के कहल जाव- दरवाजा बंद कर दो. भोजपुरी में केतना सांकेतिक आ मीठ अंदाज में एकरा के कहल जाई- केंवड़िया ओठंगा द. बारिश खातिर अंग्रेजी में एके गो शब्द बा- रेन, बाकिर भोजपुरी में बारिश के प्रकृति के मुताबिक कई गो शब्द बाड़ी सन- बरखा, बूनी, झींसी, कनारा. भोजपुरी में सार आ बहनोई कहला पर साफ-साफ बुझा जाई कि सार माने मेहरारू के भाई आ बहनोई माने बहिन के दुलहा. अंगरेजी में दूनू खातिर एके गो शब्द बा- ब्रदर इन ला.\nदोसर भाषा के शब्द खा-पचा लिहलस भोजपुरी\nभोजपुरी के ई खासियत रहल बा कि अरुआ-बसिया सब के खा-पचा लेला. एइमे अंगरेजी के नीयर शब्द से नियरे बनल बा, हिन्दी के प्राचीर शब्द से- पाचिल. प्रहर से पहर बनल बा त बांग्ला के माझ से माझिल, नेपाली नून के त सोगहग भोजपुरी अपना लिहले बिया. फारसी के फज्र शब्द के भोजपुरी फजीर बना लिहलस. भिनसार में मुगल लोग के भोजन- सेहरी के भोजपुरिया लोग सरगही बना लिहल. (ओमप्रकाश अश्क वरिष्ठ पत्रकार हैं. यह उनके निजी विचार हैं.)


टटका खबर : मंगल, 28 जुलाई 2015 (सबेर) – टटका खबर\nJul 28, 2015 News in Bhojpuri, अनिल यादव, अब्दुल कलाम, टटका खबर, भोजपुरी में खबर., राबर्ट वाड्रा\nदेश के राष्‍ट्रपति रहल डॉ एपीजे अब्‍दुल कलाम के निधन पर देश मेें सगरो शोक के लहर पसर गइल बा. राष्ट्रपति, उपराष्ट्रपति, प्रधानमंत्री, समेत खासमखास लोग आ आम जनतो आपन आपन शोक जतावे में लागल बा. एह शोक जताओ में कांग्रेसो के लोग शामिल बा जे कलाम के एह जोग ना मानल कि उनुका के दुबारा राष्ट्रपति बनावल जाव जबकि कलाम साहब चाहत रहलें कि अगर सभे राजी होखे त दुबारा राष्ट्रपति बने में उनुका कवनो एतराज ना होखी. बाकिर कांग्रेस उनुका से एह ला नाराज रहल कि सोनिया गाँधी के प्रधानमंत्री बनावे ला ऊ तइयार ना भइलन. अलग बात बा कि आजु ले एह विवाद पर सही स्थिति सामने नइखे आइल.\nडॉ. कलाम के निधन के खबर उनका बड़ भाई आ बाकी रिश्तेदारन ले चहुँपते रामेश्वरम शोक में डूब गइल. परिवार के मनसा बा कि डॉ. कलाम के सुपुर्द-ए-खाक उनुका गाँवे में कइल जाव.\nभारत सरकार का तरफ से राष्ट्रपति रहल अब्दुल कलाम साहब ला सन्मान जतावत सात दिन के शोक के एलान भइल बा. एह दौरान सरकारी इमारतन पर राष्ट्रीय ध्वज झुकल रही आ सरकारी स्तर पर मनोरंजन के कवनो कार्यक्रम ना होखी. लोकसभा आ राज्यसभा में आजु कलाम साहब के श्रद्धांजलि दे के सदन स्थगित कर दीहल गइल.\nगुरुदासपुर के दीनानगर में भइल पाकिस्तानी आतंकियन के हमला का बाद पंजाब के मुख्यमंत्री प्रकाश सिंह बादल पाकिस्तान के उच्चायुक्त अब्दुल बासित संगे होखे वाला बइठक रद्द कर दिहले बाड़न. एह हमला के खतम करे में पंजाब पुलिस शानदार काम कइलस आ तीनो आतंकियन के मार गिरावल गइल. संजोग से कवनो बाचल ना ना त बाद में ओकरो के माफ करावे खातिर सेकूलर जमात के लोग आन्दोलन चलावे लागीत.\nलोकसभा सचिवालय का तरफ से सोनिया गाँधी के दामाद राबर्ट वाड्रा से फेसबुक पर कइल उनका टिप्पणी का बारे में जानकारी मांगल गइल बा. जवाब मिलला का बाद एकरा के विशेषाधिकार समिति के सँउपे भा ना सँउपे का बारे में फैसला लीहल जाई. अपना ससुरारी का बल पर फउँकेवाला राबर्ट वाड्रा एक बेर एह देश के बनाना रिपब्लिक बतवले रहलन जब देश में उनुका सासे का इशारा पर चले वाला सरकार मौजूद रहुवे.\nबिहार में हाई स्कूल आ इंटर काॅलेजन के मान्यता दिहला में होखत गड़बड़झाला का बाद अब बिहार सरकार मान्यता दीहल करी. बिहार विद्यालय परीक्षा समिति अब मान्यता देबे के काम ना करी. एही गड़बड़झाला में परीक्षा समिति के संयुक्त सचिव सुनील कुमार जेल में बंद बाड़न. मामिला के जाँच निगरानी समिति करत बिया आ अउरिओ अधिकारी एह मामिला में फँस सकेलें ई सोचिए के सभे दहशत में बा.\nसारण जिला के खैरा इलाका के कोरेया गाँव आ गोरेया गाँव का बीच झगड़ा में थाना में केस लिखवावल गइल बा. एह मारपीट का बाद एगो चारचकवा आ नौ गो दुचकवा वाहन के पुलिस जब्त कइले बिया.\nछपरा जेपी विश्वविद्यालय के कुलपति प्रो. द्विजेंद्र कुमार गुप्ता का खिलाफ आरोप आ सबूत संगे राज्यपाल भवन चिट्ठी भेजल गइल बा आ ओहिजा से इजाजत मिलला का बाद इनका खिलाफ मुकदमा दर्ज करा दीहल जाई. कुलपति पर उत्तर पुस्तिका खरीद करे में करोड़ों के घोटाला कइल गइल बा.\nयादव के यूपी लोकसेवा आयोग के अध्यक्ष बनवला पर इलाहाबाद उच्च न्यायालय यादव सरकार से पूछले बिया कि बतावल जाव कि कवना खासियत का चलते अनिल यादव के ओतना हड़बड़ी में अध्यक्ष बनावल गइल कि उनका खिलाफ दायर अनेके आपराधिक मामिला होखला का बावजूद उनुका के चौबीस घंटा का भितरे क्लिन चीट दे दीहल गइल.\nयूपी के स्कूलन में संस्कृत के पढ़ाई आसान बनावे खातिर पाठ्यक्रम में बदलाव करे के फैसला लीहल गइल बा. एकरा के सीबीएसई स्कूलन के पाठ्यक्रम का तरह सहज सरल आ बोधगम्य बना दीहल जाई.\nनेताजी सुभाष चन्द्र बोस के ड्राइवर रहल आजमगढ़ के मुबारकपुर इलाका के ढकवा गांव के रहे वाला बूढ़ पुरनिया कर्नल निजामुद्दीन के तबियत बहुते खराब हो गइला का बाद काल्हु अस्पताल में भरती करावल गइल बा.\nमानवाधिकार आयोग अपना रिपोर्ट में बतवले बा कि पिछला 15 बरीस का दौरान सबले अधिका फर्जी मुठभेड़ यूपी में भइल बा. देश भर में मिलल 315 फर्जी एनकाउंटर में अकेले यूपी में 160 गो एनकाउंटर कइल गइल बा.\nगुरदासपुर जिला में आतंकवादियन से मुठभेड़ में शहीद भइल पुलिस अधीक्षक बलजीत सिंह के पितो साल 1984 में उग्रवादियन के हमला में शहीद हो गइल रहलें. उनका मौत का बाद बलजीत पुलिस में एएसआई बहाल भइल रहलें आ ओकरा बाद अपना बेंवत आ काम का बल पर पुलिस अधीक्षक बन गइलन.\nभारतीय क्रिकेट कंट्रोल बोर्ड के फैसला आइल बा कि पाकिस्तान संगे क्रिकेट सीरीज एह तरह के माहौल में शुरु ना कइल जा सके.\nइंडोनेशिया के पूर्वी प्रांत पापुआ में आजु मंगल का भोरे करीब पौने सात बजे 7.0 तीव्रता वाला भूकंप के जबरदस्त झटका लागल बा जवना से फिलहाल कवनो नुकसान होखे के खबर सामने नइखे आइल. वइसे भूकंप से भइल बरबादी के खबर आवे में हमेशा समय लागेला.\nअफगानिस्तान के अनदरब में एगो शादी समारोह में भइल तालिबानी हमला से 21 लोग के जान चल गइल आ करीब एक दर्जन लोग घवाहिल हो गइलें.


Jamshedpur, JharkhandIndia Like0members like this\nBlog PostsDiscussionsEventsGroupsPhotosPhoto AlbumsVideos Ashutosh Ranjan's Likes Ashutosh Ranjan's Friends\nView All Ashutosh Ranjan's Page\nRajeev Mishra "राजीव भोजपुरिया" leftacomment for Ashutosh Ranjan"भाई जी , रउवा के जन्म दिवस के हार्दिक बधाई ,इश्वेर से प्रार्थना बा राउर दामन हमेशा खुशियों से भरल रहो , कामयाबी राउर गोड़ चूमे इहे शुभकामना बा !"Aug 3, 2011शशि कुमार सिंह (SHASHI) leftacomment for Ashutosh Ranjan"प्रणाम आ जय भोजपुरी\nजय भोजपुरी"Aug 3, 2011akhilesh leftacomment for Ashutosh RanjanAug 2, 2009Admin leftacomment for Ashutosh Ranjan"आशुतोष जी, जयभोजपुरी डॉट कॉम पर राउर स्वागत बा..."Jul 31, 2009Ashutosh Ranjan is nowamember of JaiBhojpuri.comJul 31, 2009 Welcome Them! RSS\nAt 10:48am on August 3, 2011, Rajeev Mishra "राजीव भोजपुरिया" said… भाई जी , रउवा के जन्म दिवस के हार्दिक बधाई ,इश्वेर से प्रार्थना बा राउर दामन हमेशा खुशियों से भरल रहो , कामयाबी राउर गोड़ चूमे इहे शुभकामना बा ! At 12:53am on August 3, 2011, शशि कुमार सिंह (SHASHI) said… प्रणाम आ जय भोजपुरी\nजय भोजपुरी At 10:58pm on August 2, 2009, akhilesh said… At 2:58pm on July 31, 2009, Admin said… आशुतोष जी, जयभोजपुरी डॉट कॉम पर राउर स्वागत बा... No comments yet!


संजय पांडे – Anjoria\nभोजपुरी सिनेमा के नंबर वन खलनायक संजय पांडे जल्दिए एक बेर फेरू ‘महारानी’ के भूमिका में नजर आवे वाला बाड़न. फिलिम ‘बताशा चाचा’ में महिला खलनायिका महारानी के किरदार में संजय पांडे के दर्शक खूब पसंद कइले रहन. अब ओही फिलिम के सिक्वल ‘बताशा चाचा पार्ट टू’ में संजय पांडेपूरा पढ़ीं…\nभोजपुरी सिनेमा के नंबर वन खलनायक संजय पांडे के बादशाहत एहु साल जारी बा. पिछला साल संजय पांडे के कुल् पन्द्रह गो फिलिम रिलीज भइल रहे आ सगरी में संजय पांडे के अभिनय सराहल गइल. एह फिलिमन में रखवाला, बीबी नंबर वन, सपूत, रानी चलल ससुराल, जीना तेरी गली में,पूरा पढ़ीं…\nमशहूर निर्देशक दिनेश यादव अपना नइकी फिलिम “दिवानगी हद से” के शुटिंग में लागल बाड़न जवन गुजरात के राजपिपला में चलत बा. निर्माता कांति लाल मारू हउवन. एह निर्माता आ निर्देशक के जोड़ी निरहुआ साथे “कसम वर्दी की” फिलिम दिहले रहलन. एह शुटिंग में शामिल बाड़न भोजपुरी सिनेमा के अव्वलपूरा पढ़ीं…


विरार में विराजत बाड़ें विराट – Anjoria\nFeb 22, 2014 बाज गइल डंका, विराज भट्ट\nभोजपुरी एक्शन स्टार विराज भट्ट एह घरी मुंबई से सटले ठाणे जिला के विरार में विराजत बाड़ें जहाँ उ अपना फिलिम “बाज गइल डंका” के शूटिंग करत बाड़ें. एह फिलिम में विराज का संगे नायक पवनो सिंह बाड़ें. निर्देशक हउवें रवि भूषण.\nसाथी कलाकारन में अवधेश मिश्रा, सुनील थापा, आनंद मोहन, अउर काजल राघवानी के मुख्य भूमिका बा.\nजाने जोग इहो बा कि एह घरी विराज के फिलिम “तू ही तो मेरी जान है राधा” एह घरी सगरो सफलता के डंका बजावत बिया. एकरा अलावे आवे वाली रोमांटिक एक्शन फिलिम “जानेमन” में विराज भट्ट आ खेसारीलाल यादव नायक बाड़ें.\nJoin 8,664 other subscribers.\nCategories Select Category मनोरंजन (4,467) गीत-गवनई (164) टीवी (161) फिल्म (1,412) रंगमंच (7) सतमेझरा (476) अगड़म बगड़म (11) एक तरफा विचार (11) कतरब्योंत (7) कोलकाता मेल (4) जिनिगी के जमीन (1) निबन्ध (70) निरउठ (10) नीक-जबून (16) बतकुच्चन (149) भउजी हो (33) भोला बाबू (4) रामझरोखा से (2) लस्टम पस्टम (158) सरोकार (1,105) काम के बात (1) कोर्स आ कैरियर (10) खबर (510) चौपाल (85) ज्योतिष आ वास्तु (8) देश आ समाज (369) नारी-जगत (10) पर्व त्योहार (51) भोजपुरिया लाल (38) योग (1) राजनीति (60) सभा समारोह (111) स्वास्थ्य (8) साहित्य (794) उपन्यास (39) कविता (292) कहानी (58) पुस्तक चर्चा (109) भाषा (265) समीक्षा (10)


Read in Bhojpuri about the bursting of glacier in Uttarakhand latest update – News18 Hindi\nBhojpuri Spl: जब बरफ के करेजा फाटल तs आ गइल परलय, अउर मच गइल तबाही!\nसात साल के बाद उत्तराखंड (Uttarakhand) में एक बेर फेर आफत के पहाड़ टूट गइल. उहवां ग्लेशियर फटला (Glacier Burst) से जल प्रलय आ गइल अउप एह घटना में अब तक सैकड़ों लोग लापता बाड़ें.\nLast Updated : February 08, 2021, 16:32 IST\nछपरा के गुदरी बजार. सउदा सुलुफ लेला के बाद हरेनदर आगा बढ़ले तs बिकरमा से मोलकात हो गइल. दूनो जना बतिवते लखन चाय दोकान पहुंचले. असपेसल चाह के औडर देके अभी बेंच पs बइठले रहन लोग कि रेडियो पs समाचार आवे लागल. उत्तराखंड में जल के परलय के खबर सुन के बिकरमा बेंच से उठ के रेडियो भिरी पहुंच गइले. उहां कुछ अदिमी अउर जमा हो गइले. खबर में ग्लेसियर फटला (Glacier Burst) से तबाही के हाल सुनावल जात रहे. सैक़ड़ों अदिमी के लपाता होखे के खबर से सबके चेहरा पs चिंता के भाव आ गइल. हरेनदर कहले, कुदरत के कोप कब काल बन के टूट जाई, केहू नइखे जानत. सात साल के बाद उत्तराखंड में एक बेर फेर आफत के पहाड़ टूट गइल. बिकरमा इशारा से हरेनदर के चुप रहे के कहले. सभे कोई तनमयता से समाचार सुने लागल. समाचार खतम भइल तs लखन चुक्कड़ में चाह सजा के ले अइले.\nसात साल पहिले भी भइल रहे जलपरलय\nबिकरमा चाह के चुस्की लेके के कहले, ई खबर सुन के हमरा 2013 के घटना ईयाद आवे लागल. ओह घरी बादल फटला से केदारनाथ में जवन परलय भइल रहे ओकरा में छपरा गोपालगंज के 72 अदिमी फंसल रहन. हमार गांव गोपालपुर से लोग तिरिथ कमाये खातिर लोग रिजरब बस से बदरीनाथ धाम गइल रहे. ओह लोग के बस जब चांचर पहुंचल तs बाढ़ अउर चट्टान खिसकला से सब रास्ता बंद हो गइल रहे. न खाये के ठेकान न पिये के ठेकान. बरखा के पानी पी के लोग समय गुजरले रहे. शकुंतला चाती जब ओह अफतरा के कहानी सुनावे ली तs रोआं खाडा हो जाला. बिकरमा के भिरिये एगो अदिमी बइठल रहन. कलफ लागल धोती कुर्ता पेन्हले बुझाये कि कवनो नेता होखस. बिकरमा देने देख के कहले, गोपालगंज के भोरे के लोग भी बस से केदारनाथ के जतरा पs गइल रहे. जब ऊ लोग गंगोतरी अउर जमनोतरी के दरसन कइला के बाद केदारनाथ जाए लागल तs उनका लोग के बस रस्ता खारब भइला से चांचर में फंस गइल रहे. पहाड़ के धंसला से सभ रस्ता जाम हो गइल रहे. ओह घरी हेलीकॉप्टर से लोग के निकाले पड़ल रहे.\nकाहे भइल दुखदायी घटना?\nजोशीमठ में ग्लेसियर फाटे की बतकही चलते रहे कि लखन, रोड देने देख के कहले, आईं गुरुजी, चाह पिहीं. शशिकांत जी हाईस्कूल में पढ़ावत रहीं. अगल बगल के लोग उहां के गुरु जी कहत रहे. शशिकांत जी दोकान में अइले तs लखन कहले, रेडियो पs तs बड़ा दुखदायी खबर आइल हs. रउआ तs जानते होखब. का, उत्तराखंड के बात होत बा का ? अरे का कहीं, खबर सुन के मन में बड़ा कचोट लागल. बिकरमा जब जनले कि शशिकांत जी शिक्षक हईं तs ऊ पूछले, अच्छा बताईं कि ई घटना भइल कइसे ? शशिकांत जी कहले, अइसे तs ई घटना के सही कारण अफसर लोग ही बताई लेकिन एक बात तs कहल जा सकेला कि परकिरती से छेड़छाड़ के नतीजा अब सामने आ रहल बा. बाताबरन में अतना गरमी में बढ़ रहल बा कि ओकर फल तs भोगही के पड़ी. 2019 में बैज्ञानिक लोग कहले रहे कि बातावरन में गर्मी बढ़े से हिमालय के ग्लेसियर (हिमखंड) दोगिना तेजी से पिघल रहल बा. भारत के हिमालय क्षेत्र में ग्लेसियर के मिजाज से समझे बूझे खातिर बैज्ञानिक लोग के लगातार नजर राखल चाहत रहे. गर्मी में बर्फ के दबाव से ग्लेसियर तs फाटर रहे लेकिन जाड़ा में अइसन पहिला बेर भइल बा. ढलान पs बांध बनावे के बारे में भी दोबारा सोचे के पड़ी.\nपरकिरती से छेड़छाड़ के फल भोगी के पड़ी\nशशिकांत गुरुजी के बात सभे ध्यान से सुनत रहे. उहां के कहनी, 2013 में भी उत्तराखंड में जवन घटना भइल रहे ओकरा के टारल जात सकत रहे चाहे तबाही कम कइल जा सकत रहे. केदारनाथ मंदिर के ठीक ऊपरे छह किलोमीटर के चढ़ाई पs चैराबाड़ी ग्लेसियर रहे. 2004 में चैराबाड़ी ग्लेसियर के बरफ पिघल के छोटहन झील बन गइल रहे. ओघ घरी झील के गहराई मोटामोटी चार मीटर रहे. एगो भूवैज्ञानिक कहले रहन कि अगर चैराबाड़ी ग्लेसियर के झील में दस-एगारह मीटर पानी जमा हो जाई तs भारी तबाही मच सकेला. अगर ई झील उफना के टूट जाई तs केदारनाथ मंदिर के बहुत नोकसान हो सकेला. लेकिन ई बैज्ञानिक के बात पs केहू धेयान ना देलस. एकर नतीजा ई भइल कि 2013 में केदारनाथ मंदिर अउर अगल में त्राही-त्राही मच गइल. ई घटना के बाद चैराबाड़ी झील सपाट मैदान बन गइल रहे. सब बरफ परलय के पानी बन के नीचे बह गइल रहे. सात साल पहिले करीब चार हजार लोग मारल गइल रहन. भगवान के इहे बिनती बा कि अबकी कम से कम जान मान के नोकसान होखे. सभी गुरु जी के बात पs मुड़ी उपरे कर के देवता से इहे मनौती मांगे लागल. (लेखक अशोक कुमार शर्मा वरिष्ठ स्तंभकार हैं.)\nBhojpuri Bhojpuri News Glacier Glacier Burst Glacier Disaster Uttarakhand Glacier Disaster


"वर्दी वाला गुंडा" बनलन रजनीश झांजी – Anjoria\nकरीब तीन दर्जन छतीसगढ़ी फिलिमन के सफल अभिनेता रहल रजनीश झाजी निर्माता राजेश सिंह आ पप्पू जी के भोजपुरी फिल्म “दिल ले गईल ओढनिया वाली” में मुख्य खलनायक के किरदार निभवला का बाद अब उनुकरे प्रोडक्शन के हिंदी फिल्म “वर्दी वाला गुंडा” में फेर से खलनायक के किरदार करत नज़र आवे वाला बाड़न. एह फिल्म के निर्देशित करीहें मशहूर निर्देशक फारूख सिद्दकी, जिनका निर्देशन के तारीफ सभे करेला. बातो सही बा काहेकि फारूख सिद्दकी सुलझल निर्देशक होखला का साथे तकनीकीओ रूप से मजबूत हउवें.\nरजनीश झाजी कहेलन कि ऊ निर्माता राजेश जी आ पप्पू जी के जतनो धन्यवाद् देसु ऊ कमे होखी. काहे कि ऊ लोग दुबारा उनुका के चुनल आ एगो मँजल निर्देशक का साथे काम करे के मौका दिहलसि. फारूख जी का साथे काम करे के अनुभवो बहुत बढ़िया रहल.\nवर्दीवाला गुण्डा में दिनेश यादव निरहुआ, अंजना सिंह आ शशिमोहन सिंह खास कलाकार बाड़े.


बतकुच्चन  – ८५ – Anjoria\nNov 23, 2012 बतकुच्चन\nसँवास, हहास, भड़ास, आ बतास. एह चारो में कवनो आपसी रिश्ता ना होखला का बावजूद आजु के बतकुच्चन एहनी पर करे के बा. बतास के मतलब बहत तेज हवा त होखबे करेला बाकिर ओहु ले खास मतलब होला हवा से पसरे वाला बेमारियन से. फलाना के बतास लाग गइल भा बतास धर लिहलसि. ई सब सुने के मिलत रहेला आ ओकर मतलब इहे होला कि हवा से पसरे वाला बेमारी. भड़ास का बारे में बस अतने कहब कि जब आदमी के खीस के भाड़ फूटेला त जवन उद्गार निकलेला ओकरे के भड़ास कहल जाला. हालांकि भड़ास खाली खीसे से ना उपजे, जरतवाहियो से उपजेला. अकसरहाँ आदमी अपना दुख से दुखी कम होलें अनका क सुख देखि के अधिका दुखी होलें. आजुकाल्हु अइले दिने केहू ना केहू टीवी पर, मीडिया का सोझा आपन आपन भड़ास निकालत रहत बा. ओह लोग के कहना बा कि आजु के नेतवन के हहास ध लिहले बा. एहनी ला घोटाला के कवनो सीमा नइखे. लड़िकाईं में गणित में पढ़ावल पहाड़ा अंगरेजी का फेर में भुला गइल आदमी. ना त दहाईं, सैकड़ा, हजार, दस हजार, लाख, दस लाख, करोड़, दस करोड़, अरब, दस अरब, खरब, दस खरब, नील, दस नील, पदम, दस पदम, शंख, दस संख, महाशंख आजु के घोटालाबाजन के कामे आ जाइत. अब त हर बात करोड़, हजार करोड़, लाख करोड़, करोड़ करोड़ पर अटकि जात बा. शायद मीडिया आम आदमी के विचार कर के नील पदम शंख महाशंख के बात नइखे करत. नेतवन के एह बेतहासा लालसा के हहास ह, नेतवन के इ हहास पता ना कतना पुस्त ला कमाए खातिर बा. बबुआ के बिआह ना भइल त गइल बंश पानी पिए. बाकिर अरबन खरबन के बिटोराव से पेट नइखे भरत. ओकरा सवाँस नइखे एह हहास से. सवाँस के मतलब जब साँस, श्वास, लेबहु के मौका ना मिले त कहल जाला कि सवाँस नइखे आ जब मिल जाला त कहाला कि अब जा के सवाँस मिलल बा. से नेतवन के तनिको सवाँस नइखे. बाढ़ होखे, सुखाड़ होखे, जमीन होखे पताल होखे, हर जगहा कमाई करे के टेव खोज निकालत बाड़न स. आ कहत बाड़ें कि सवाँस नइखे जनता के चिन्ता कइला से. सवाँस ला फुरसताह शब्दो के इस्तेमाल हो सकेला बाकिर फुरसताह आदमी ऊ होला जेकरा माथे ढेरहन जिम्मेदारी ना होखे आ जे फुरसत में रहेला. कहीं कि ओकरा लगे हमेशा सवाँसे सवाँस बा. अइसनके फुरसताह लोग दोसरा के हहास पर नजर गड़वले राखेलें. ऊ देखत बाड़न कि आजुकाल्हु चारो तरफ हहास के नजारा लउकत बा. नेता से लिहले अफसरान ले सबका हहास बन्हले बा कमाई, खास करि के करियाह कमाई, बिटोरे के आ एह चलते ओकरा सवाँस नइखे कि ऊ आपन जवाबदेही समुझ सको, जवना काम खातिर ओकरा के चुनल भा बहाल कइल गइल बा ओह काम के कर सको. अब रउरा भड़ास निकाल सकीलें कि एकनी के हहास के बतास धर दिहले बा आ सवाँस नइखे कि फुरसताह हो सक सँ. एही बीच दू गो राज्य के चुनाव आ गइल बा आ मामिला अउरी गरमा गइल बा. एक फरीक के दोष दाग सोझा अवते दोसरको फरीक के दाग दोष खोज निकालल जात बा. एह से एक बात त साफे झलके लागल बा कि काजल के कोठरी में केतहू सयानो जाय, एक लीक काजल की लागिहै पे लागिहै. एह काजल के कोठरी में सभका पर दाग लागल लउकत बा. बाचल बा उहे लोग जिनका अबही ले एह कोठरी में जाए के मौका ना मिलल भा कहीं कि अगर मौका मिलबो कइल त हिम्मत ना भइल.\nजिए भोजपुरी! बाकिर कइसे?


माईभाखा समरिधी पहल - सतत माईभाखा प्रतियोगिता आयोजन\nअक्तूबर 01, 2017\nराउर विचार, सुझाव बहुते काम के रही।\n#माईभाखाकहानी अउर#कबितई#प्रतियोगिताकी सफलता से मन एकदम्मे गदगद बा। दरअसल इ प्रतियोगिता ना हो के एगो सतत चलेवाला पहल बा, बस माईभाखा भोजपुरी के लेखन से समरिध करे खातिर अउर साथे-साथे हर लिखवइया के प्रोत्साहित करे खातिर। कबितई प्रतियोगिता में आपन रचना भेजे वाला हर कबि के नमन बा अउर पुरस्कार ना मिलल त का भइल, रउआँ लिख के ए पहल के साकार कइनीं, इ हे रउआँ अउर आयोजक दल खातिर सनमान बा। एतने ना, संग्रह मेंहर कबि की रचचन के सादर प्रकासित कइल जाता.....अउर रउआं सब के सनमानित करत नव जागरन प्रकासन एक-एक प्रति सबके सादर भेंट करी....अउर त अउर इ संग्रह के परचार-परसार होई त साथे-साथे माईभाखा के परचार-परसार भी होई अउर जेकरी-जेकरी लगे इ संग्रह पहुँची उ सब भी त रउआँ के पढ़ीं अउर सहेज के रखी....इ सब ए ले लिखत तानी की पहल महत्वपूर्ण बा, माईभाखा के समरिधी महत्वपूर्ण बा अउर साथे-साथे रउआँ सब के जोगदान। जय-जय।\nअब अपनी बात पर आवतानी- जल्दिए माईभाखा गीत प्रतियोगिता आ रहल बा। ए प्रतियोगिता में हर गीतक…\nमाईभाखा कबितई प्रतियोगिता – 2017 के परिनाम घोसित\nमाईभाखा कबितई प्रतियोगिता के परिनाम रउआँ सब की सोझा राखत मन बहुते प्रसन्न बा। सबसे पहिले त हम ओ रचनाकार लोगन के सादर नमन करतानीं जे अपनी माईभाखा में लिखेला, ओकरी साथे-साथे ओ सब लोगन के जे सकारात्मक रूप से माईभाखा के कवनो न कवनो तरे समरिध कइले में लागल बा। अरे एतने ना, सही तरे देखीं त सबसे अधिका धन्यवाद के पात्र त पाठक महानुभाव लोग बा, जे समय निकाली के रचचन के पढ़ेला। आज माईभाखा भोजपुरी कवनो परिचय के मोहताज नइखे। एकर डंका देस का विदेसन में भी बज रहल बा। इ पूरा तरे बैग्यानिकता पर खरा उतरत हर जगहि आपन मिठऊ अउर सरल छाप छोड़ रहल बिया। अभोजपुरिया भी एकर होत चलि जाता लोग। दिन-दिन एकर दायरा बढ़त चलि जाता, इ समरिध होत चलि जा तिया पर हँ, इ हो बात सही बा की अपनी कुछ लोगन की चलते इ तनि उपेछित भी बिया..... एकरा अबहिन जहाँ रहे के चाहीं, उहां पहुँच नइखे पवले। खैर,\nमाइयो भाखा के अच्छा दिन आई, भोजपुरिया लोग दिल खोलि के एकर गुनगान गाई।\nआपन बात- सबसे पहिले त हम 47 मान्यवर कबिजी (जे आपन कबिता भेजले रहल ह) लोगन के नमन करतानीं अउर हिरदय से आभार वेयक्त करतानीं। अगर इहाँ सब आपन कबिता ना भेजले रहतिजाँ त इ परयास…\n47. श्री आशुतोष पाण्डेय उर्फ आशु बाबा जी के 2गो कबिता (गीत) (93, 94) - माईभाखा कबितई प्रतियोगिता\n1. *भोजपुरी गायक लोग के गीत चोरी कके गावे वाला मानसिकता प व्यंग्य*\nगावल गावल गानावा के चोरी कके गाईब,रावा रोक लींहीं ना!\nबाज आदत से ना आईब ,रावा रोक लीहीं ना।\nआज आपन जश्न हम अपने मनाईब,रावा रोक लीहीं ना\nबाज आदत से ना आईब रावा रोक लीहीं ना।टेक। हमरा नियन गाना देखीं गावे नाहीं कोई,\nहमरा प्रोग्रामवा मे अब आवे नाही कोई।\nनाहीं जब आईब जबरदस्ती बोलाईब,रावा रोक लीहीं ना\nबाज आदत से ना आईब......।टेक। ना आपन शब्द नाहीं राग रस सिखनी,\n"आशु बाबा" अति भईल तब एगो लिखनी।\nनाहीं जब सुनब पुरजोर चिचिआईब,रावा रोक लिहीं ना,\nबाज आदत से ना आईब.....।टेक।\n2. *कुआर मे अपना सजना से सजनी के नटखट निवेदन*\n*लागतारे लाज हो* रातहिं अँगानावाँ मे चौका पुराईल\nमाई के आवे के शुभ दिन आईल।\nलेके तत्काल टिकट ,आजा राजा तुहूँ घरे,\nदेखे के दाशाहारा मेला,राजा बाडा मन करे।टेक। आपन गँउवां मे होला डारामा कि बाबूजी लेलन पाठ हो,\nटोला मोहाल्ला के देवर संगे जाए मे लागता लाज हो।\nगाँव के डारामावां बाबूजी के पाठ हो,\nदेवरन के संगवा मे लागतारे लाज हो।\nचिनिया वेदाम प फुसुलावता केहु तरे,\nदेखे के दाशाहारा..........।टेक। भईल बिआह के तीन बरिसवा गोदियो ना भरल …\n46. श्री ज्ञानेश्वर गुंजन जी के 2गो कबिता (गीत) (91, 92) - माईभाखा कबितई प्रतियोगिता\n1. "कुकुर पुजौटी पर"\nकाथी बताई सुनाई रे गुइयाँ\nकुकुर पुजौटी पर गोसयाँ बा भुइयाँ! बिगड़ ईमान - धरम बिगड़ बा नाता\nमनई के मतिया ना गतिया चिन्हाता!\nहवा अनाज - पानी देसवा के खाता\nगारी दे देसवा के पुतवा अघाता!!\nदेसवा के अगुआ भईल पनछुइयाँ!\nकुकुर पुजौटी पर गोसयाँ बा भुइयाँ ...... आस जोहे बरखा के खेत खरिहनवा\nपूजा - नमाज करें खेत में किसनवा!\nकरजी के चिन्ता से कलपता मनवा\nसाँसत में पड़ल बा पातर परनवा!!\nलागता बदरा ह सेमर के रुइयाँ !\nकुकुर पुजौटी पर गोसयाँ बा भुइयाँ..... पुरखा - पुरनिया के रोवता बंगला\nपुसतैनी घर के उजड़ गईल जंगला!\nदेखी दुअरिया के आँख में रोवाई\nघोठा आ घारी के सिसकी सवाई!!\nलागेला गअवाँ के सहरे मुदइयाँ!\nकुकुर पुजौटी पर..................... सुख - चैन जिनगी से बाटे लपाता\nहाय पइसा हाय पइसा सभे चिलाता!\nपइसे ला टूटता रोज नेह - नाता\nलालच के रोग देखी रिश्ता के खाता!!\nसेतिहे में चाहे सभे अनकर चिजुइयाँ!\nकुकुर पुजौटी पर......................... हवा - हवाई में सभ कुछ बुझाता\nसपने में सोना आ चानी कटाता!\nकागजे पर बान्हि - पुल सगरो बन्हाता\nचुटकी में लाखो - करोड़ो गनाता!!\nखोदनी पहाड़ त निकल गईल चुहिया!\nकुकुर पुजौटी पर …\n45. श्री भगवान पाण्डेय जी के 2गो कबिता (गीत) (87, 88) - माईभाखा कबितई प्रतियोगिता\nचाँद झांके बदरिया के पार\nअँजोरिया बारि-बारि के।\nरात विहंसेले करिके सिंगार\nसनेहिया ढ़ारि-ढ़ारि के।\nअँगना में अंखुआइल असरा फुलाइल\nरजनी के गंध में सपनवां भुलाईल\nरचे लागल ई अलगा संसार\nडहरिया झारि-झारि के।\nबाँसुरी बजावेले घनी बंसवरिया\nसुध-बुध भुलाईल बा एही नगरिया\nजहाँ बगिया लुटावे बहार\nमोजरिया गारि-गारि के।\nखोजे चंदनिया में चकवा चकइया\nगदराइल बाग भरल तलवा तलइया\nफूल भंवरा खातिर बेकरार\nपंखुरिया झारि-झारि के।\nटुकुर-टुकुर हंस के हँसिनिया निहारे\nअँखियन में बात भइल नदिया किनारे\nपल में सातो जनम के करार\nभइल गाँठ पारि-पारि के।\nकजरा के कोर और बिंदिया पुकारे\nपायल आ कंगन भी बाजत दिठारे\nबाकिर करवट अबहियो लजार\nनिहोरवा टारि-टारि के।\n2. ग़ज़ल कहीं एहिजा के भला दूध के धोआइल बा\nबहत गंगा में सभे छूटि के नहाइल बा।\nकमल बेदाग ठठा के हँसत बा पांकी में\nदेखीं सूरज ही नाबदान में लेटाइल बा।\nसुनीं वियाह में हंसुआ के गीत खुरपी के\nइहे घर-बार से दरबार…\n44. नवीन कुमार पांडेय जी के 2गो कबिता (गीत) (85, 86) - माईभाखा कबितई प्रतियोगिता\n1. का कहीं कुछ कहल ना जाता\nका कहीं कुछ कहल ना जाता\nआ बिना कहले रहल ना जाता।\nउग्र राष्द्रवाद बिन मौसम के पानी\nआ छ्द्म धर्ममिरपेक्षता छाता,\nबन के उग्र अब लड़ता दुनुं\nहो गएल उदारवाद लापाता।\nदल आ शासन के बात का रखीं\nबन गएल बा दुनुं जांता के चक्की\nआपस में मिलजुल चलता दुनुं\nआ बिचहीं में जनता पिसाता ।का कहीं कुछ . . . .\nजात धरम में दुरभाव बढ़ऽता\nशासन के देहल घाव बढ़ऽता,\nरक्छक अब भक्छक बन बइठल\nबचइहऽ भारत के हे भाग्यविधाता।\nआ सोंच-सोंच के मन घबराता।\n2. लोगवा त लाखे मिलेऽला जिनिगिया में\nलोगवा त लाखे मिलेऽला जिनिगिया में\nकइसे केहु चितवा के चोर बन जाला ।\nचितवे ली चानवा के तरुणी जे रतिया में\nरह - रह के मनवा चकोर बन जाला ।\nचित् के चिरईया जे कुहुके पिया बिनुं\nदेखते सजन के ई मोर बन जाला ।\nदेखे सपनवा में सजना के जब -जब\nनींदिया टुटे रतिया भोर बन जाला।\nबाटे जे पनीया ई देहिया के भीतर\nनिकले नयन से त लोर बन जाला ।\nजवने पवनवा फगुनहटा ह फागुन में\nतवने चइऽत में झकोर बन जाला ।\nनवीन कुमार पांडेय ग्राम+पोस्ट-जयसिंहनुर थाना-तुरकौलिया जिला-पूर्वी चम्मारण बिहार\n43. डॉ मनोज कुमार सिंह जी के 1गो कबिता (गीत) (84) - माईभाखा कबितई प्रतियोगिता\nदोहा मनोज के...\nसुन्नर,मधुरी बोल आ, लेके सहज सनेस।\nभोजपुरी के बेल इ,फइलल देस बिदेस।\nबीस करोड़न लोग के,जीवन के रस धार।\nभोजपुरी माँगत बिया,अब आपन अधिकार।।\nभोजपुरियन के देखि लीं,मन के मधुर सुभाव।\nरहल कबो ना आजु ले,हिन्दी से टकराव।।\nभोजपुरियन से बा भरल,यूपी अउर बिहार।\nउहे बनावेला सदा,दिल्ली के सरकार।।\nअक्खड़पन भरपूर आ,दिल से सहज पवित्र।\nस्वाभिमान भोजपुरिया,होला शुद्ध चरित्र।।\nमाई भासा ही असल,मनई के पहचान।\nदोसर भासा ले सकी, ना ओकर स्थान।।\nसंस्कृति के पहचान के,सबसे सुन्नर नेग।\nभासा जब साहित्य के,ओर बढ़ावे डेग।।\nअपना भासा के अलग,होला कुछ जज्बात।\nबड़ी आसानी से कहे,दिल के सगरी बात।।\nभोजपुरी पहुँचल कबो,ना राजा दरबार।\nसदा उपेक्षा ही मिलल,राजतंत्र के द्वार।।\nभोजपुरी के नाम पर,झंडा आज तमाम।\nखुद के जिंदाबाद बा,औरन के बदनाम।।\nभोजपुर में भोजपुरी,नया कवन बा बात।\nअब त एहके बोलताs,कलकत्ता-गुजरात।।\nभजन भजेलें उ भले,भोजपुरी के रोज।\nलउके भासा से अधिक,उनकर आपन पोज।।\nभोजपुरी फुहड़ता पर,करिके कड़क प्रहार।\nसुघर सही हर बात के,निसदिन करीं प्रचार।।\nकतना आज समाज में,जर्तमुआह सुभाव।।\nबिना बात प्रतिशोध में,लउके गाल बजाव।\nगाँव गाँव में देख लीं,जे जे भ…\n42. देवेश "जलज" (देवेश पाण्डेय) जी के 1गो कबिता (गीत) (83) - माईभाखा कबितई प्रतियोगिता\n1.खाली थरिआ,भरल प्याली\nशहर के इ जिनगी भइया,अंधार बंद जेल जइसन बा, गांवे लागेला,पूरा एकेगो घर ह,सोचअ मेल कइसन बा । फिर भी सभका गांव छोड़ शहर,आवहीं के पड़ेला, रुपया पइसा,अउर पापी पेटवा के,इ खेले अइसन बा ।। सपना देखेनी,कि हमार इंतजार मे,गांव के रेल स्टेशन बा ।। भइया तनकों ना भावे ,"देवेश" गवई के,शहर ई, जिए खातिर पिया तानी,भइया हम त जहर ई । जब आठ बजेला रात के,त सुत जाला पूरा गांव, लेकिन शहर में त अबगे होला,भइया हो दुपहरी ।। अतिथी के कवनो मोल ना इहवां,पइसा दिही से ठहरी ।।\nएक एक दिन हमार,जवन शहर में ई बीत ता, भीतर के देवता रोज हारत,बाहर के राकस जीत ता । का कहीं,कहला से,भाव सब कहलों ना जाता, और गांव के इयाद एको,मिटवले ना मिट ता ।। देखा होदे मगरूआ के,खेत मे खादर छिट ता ।।\nसूख गईल शहर में जवन,गांवे अबो उ पानी बा, चालाक हो गइल पुरा शहर,गांवे अभी भी नादानी बा, सोरह आना आपन हमनी छोड़ देहनी जा गांव में, इहां त दूसरा के चवन्नी पर,तीसरका के गुमानी बा ।। खाली हमरे ना,इ त हर गवई के कहानी बा ।।\nउहां थान पुरा छोड़,इहां गज़ भर पे रखवाली बा, करके गांव के थरिआ खाली,भरल शहर के प्याली बा । शहर में भले भइया,पेट कमबेश,सभकर…\n41. सुनील कुमार दूबे जी के 2गो कबिता (गीत) (81, 82) - माईभाखा कबितई प्रतियोगिता\n1. हाय रे जमाना\nकइसन ई समइया देखवल विधाता ।\nबुझाते नइखे जमाना ई, कवना ओर जाता।। चनुआ अपना बेटा के, तरकारी बेची बेची के पढ़वलस .... पढ़ा- लिखा बड़का साहेब बनवलस... उहे बेटा चनुआ के बाप कहे मे लजाता बुझाते नइखे ................................. बबुआ के शहर मे बाटे बड़का हवेली ... गऊवा राम मड़इया हरहर ..हरहर चुयेली ... बबुआ चले कार मे बाप के, टुटही सइकिलीयो ना भेंटाता बुझाते नइखे ....................................... बाप माई भाई बहिन, हो गईले पराई....... जे बाड़ी से सारा धन ,बाड़ी लुगाई .... फुफूहर ममहर बाबू के फुटही, अखियो ना सुहाता बुझाते नइखे...................................... जाला नाही कबो अपना, गांव घर दुआरी... बबुआ के फ्लाईट डायरेक्ट उतरे, अपना ससुरारी... ससुर भईले पापा, सासु हो गईली माता बुझाते नइखे.................................. लेकिन एक दिन बाबू ,तुहू बाप बनब... तुहू अपना नियन एगो, बेटा के जनमब... कहे सुनिलवा बेटा जब छोड़ी, तब लागी पाता बुझाते नइखे .............................\n2. दारू पियत नारी देखनी....\nसभ्यता भारत के हम बनत भिखा…\n40. आनंद बिहारी जी के 2गो कबिता (गीत) (79, 80) - माईभाखा कबितई प्रतियोगिता\n*1* जाति, धरम आ क्षेत्रवाद के टुकड़ा में ना बाटीं ए नेताजी! देशवा के दीमक नियन ना चाटीं...\nपास-पड़ोसी सभ लोगन में प्रेम-प्यार रह जाए दीं घीव-मलाई भले मिले ना दाल-रोटी तs खाए दीं देश के चंदन के पेड़न में, विषधरण के ना साटीं...\nकइसन राज बा कइसन नीति खाई रोजे बढ़ेला गरीब के गठरी खाली होता अमीरन के बढ़ेला कड़ी के कमजोर करीं ना, ना डपटीं आ ना डांटीं...\nकेरल से कश्मीर तक, लहू से माटी सींचल बाटे बाकिर लहू जे दिहलस ओकरा खातिर का बाटे सुभाष-भगत-आज़ाद-कुअँर-गांधी-पटेल के हs थाती...\nकबो अंगना, कबो दुअरा-बथानी ईयाद आवेला जबसे घर छूटल, घर के निशानी ईयाद आवेला...\nउहे बाबूजी के पगड़ी, उहे माई के अंचरा उहे नटखट बहिनीया, उहे भउजी के गजरा उ बाबा-इया के सुनावल कहानी ईयाद आवेला...\nउहे अमिया के बगिया, उहे पीपल के छइयां उहे मटकी के पनिया, उहे कुल्हड़ के चइया उहे माटी, उहे खुशबू सुहानी ईयाद आवेला...\nउहे नदिया, उहे नइया, उहे गउंआ, उहे बचपन उहे मेला, उहे खेला, उहे हित-मीत सब निमन उहे सब गांव के बचपन-जवानी ईयाद आवेला...\nआनंद बिहारी (आनंद कुमार तिवारी) स्थायी पता- सोंधानी, जिला- सिवान, (बिहार) - 841 408 पत्राचार- SBI, SCO-35, फेज-1(से…\n39. चंद्रशेखर मिश्र जी के 2गो कबिता (गीत) (77, 78) - माईभाखा कबितई प्रतियोगिता\n1. चाँदसेबात सुनएचन्दाबतादईबतियाकीकबअइहें मोरघरेहोसंघतियाकीकबअइहें सुनसुनबदरामेंकाहेलुकाल कामोरकरेजऊकेसूरतसेलजाल सईया\nसंपर्क करीं/सुझाव दीं-\nपं. प्रभाकर गोपालपुरिया मोबाइल-9892448922, ईमेल-prabhakargopalpuriya@gmail.com\nजोगीर्रा सरSSररSS पहल - 2018\nहोरी-गीत संग्रह पहल - 2018\nबीर-बाकुड़ा नमन पहल - 2018\nमाईभाखा गीत पहल - 2017\nमाईभाखा कहानी लेखन - 2017\nमाईभाखा समरिधी पहल - सतत माईभाखा प्रतियोगिता आयोजन...\n47. श्री आशुतोष पाण्डेय उर्फ आशु बाबा जी के 2गो कब...\n46. श्री ज्ञानेश्वर गुंजन जी के 2गो कबिता (गीत) (9...\n45. श्री भगवान पाण्डेय जी के 2गो कबिता (गीत) (87, ...\n44. नवीन कुमार पांडेय जी के 2गो कबिता (गीत) (85, 8...\n43. डॉ मनोज कुमार सिंह जी के 1गो कबिता (गीत) (84) ...\n42. देवेश "जलज" (देवेश पाण्डेय) जी के 1गो कबिता (...\n41. सुनील कुमार दूबे जी के 2गो कबिता (गीत) (81, 82...\n40. आनंद बिहारी जी के 2गो कबिता (गीत) (79, 80) - म...\n39. चंद्रशेखर मिश्र जी के 2गो कबिता (गीत) (77, 78)...\nअजय भारती गोस्वामी\nअरविंद कुमार तिवारी\nआशुतोष पाण्डेय उर्फ आशु बाबा\nउड़ी कइसे अबीर\nकन्हैया प्रसाद रसिक\nकहानी लेखन प्रतियोगिता\nगणेश नाथ तिवारी\nगोरिया करिके सिंगार\nजोगीर्रा सरSSररSS पहल प्रतियोगिता\nडँसले बा करिया नाग ए सखी फागुन में\nडॉ मनोज कुमार सिंह\nडॉ सोनी पाण्डेय\nडॉ हरेश्वर राय\nदेवेश "जलज" (देवेश पाण्डेय)\nनवीन कुमार पांडेय\nप्रिस रितुराज दूबे\nमाईभाखा कबितई गीत\nराजेश कुमार विश्वकर्मा\nलोकेन्द्र मणि मिश्र "दीपक"\nश्री भगवान पाण्डेय\nश्री लाल बिहारी लाल\nश्री विद्या शंकर विद्यार्थी\nसुनिल प्रसाद शहाबादी\nसुनील कुमार दूबे\nहोलिया में अइते सजनवा\nहोली खेलन आये बिहारी


सेवान ला मार - दिलीप कुमार पाण्डेय - मैना: भोजपुरी साहित्य क उड़ान (Maina Bhojpuri Magazine)\nHome दिलीप कुमार पाण्डेय Bhojpuri Kahani सेवान ला मार - दिलीप कुमार पाण्डेय\nसेवान ला मार - दिलीप कुमार पाण्डेय\nअदरा का चढ़ला पांच दिन भइलो का बाद आकाश में बादल के कवनो नामो निशान ना रहे। खेतिहर लोग आसमान का ओरी टकटकी लगा देखत रहे। "लागऽता इनर भगवान एहू साल बरखा रूपी किरपा से हमनी के बंचित रखिहें कहत आ घटा का ओरी निरेखत चुन्नीलाल गाय के हाँकत चंवर का ओरी चल देलें।\nपाँच बरिस से बरखा ना भइला का कारण चेंवर छोड़ आउर कहीं चरी बांचल ना रहे। एह से तीन गांव के लोग ओही चेंवर में बेरा गिरते आपन आपन माल-जाल ले चरावे चल देवे। कुछ नवछेटिया भईंस का पीठ पर बइठ गरदन में लटकत झोरी के चबेना चबावत गीत गावत चरवाही करस त कुछ लोग रामसकल के कउंचा-कंउचा सांझ क देवे में लाग जाव।\nअउसे सिसिरो पांरे पिनिके में रामसकल से कम ना रहस। ओह दिन गुमशुम रहेवाला चुन्नीलाल का मन में नाजाने का भाव आइल जे उ सिसिर पांरे के अर-छोहो, अर-छोहो कह देलें। हरदम खरहा जस कान कइके रहेवाला सिसिर पांरे ई सुनते मरखाह भईंसा जस चुन्नी के चहेटे लगलें। चारो ओर लेलकारी पडे लागल। केहू कहे धरऽ-धरऽ केहू त केहू कहे भाग चुन्निया भाग। मिसिर पांरे के भईं आ चुन्नी के गाय चेंवरे में रह गइल ।एक जाना भागे में दूसर जाना खेदे में बाझ गइलें।\nखेदा खेदी करत अपना गांव के सेवान टप सहवाँ में पहुँच गइल लो। राड़ी के जड़ गोर में गड़ला का बावजूदो खेदनीहार आ भगनीहार का गति में कवनो कमी ना आवत रहे। चेंवर टप खाड़ी पकवला का कारण बनल डीह पर जामल खजुरबानी का लगे पहुँच चुन्नी एगो झुरमुट का अलोता बइठ गइलें।"केने गइले रे निकल जंहरल के नाती" चिल्लात सिसिर खोजे लगलें। चुन्नी उनके लगलें छकावे। ताले आकाश के नजऽरो बदल गइल करिया करिया बादल छूटी भइला का बाद कक्षा से जइसे लइका निकलेलेंसऽ ठीक अउसहीं चारो ओर दउरे लागल।चुन्नी के गाय भुअर त सिसिर पांरे के फुलेर पहुंचा दीहल लो।\nदेखते देखते बुंदा बुंदी सुरू हो गइल। चुन्नी कगरियात अपना घरे पहुंच गइलें। अन्हार हो चलल रहे। उ बाबू से लूकाके खाना खइलें आ घरहीं सुत गइलें। माई से कहलें जे अगर बाबू पूछिहें त कह दीहे हमार मिजाज ठीक नइखे। ओने सिसिर पांरे बुनी बरखा के परवाह कइले बिना चुन्नी का दुआर पर पहुँच गइलें।\n"काहो बिसेसर अपना लइका के ईहे सीखइले बारऽ", सिसिर पांरे कहले?\n"का भइल काका के का कह दीहल"?\n"पूछ अपना बेटा से हमरा के छोहो छोहो काहे कहलसऽ"?\nआरे काका तूहुं गजब बारऽ, लइका ह कह देले होई, आ तूं कवनो भईंसा त हवऽ ना।\n"माने तूं लइका के डंटबऽ ना, ठीक बा तब हमहीं कुछ करेम" कह अपना घरे चल देलें।\nबरखा जोर से बरसे लागल रहे। रह रह के बिजुरी चमकत रहे। ओकरा अंजोर में खेतन में भरल पानी देख खेतिहर लोगन के मन हरषित होखे लागल। ओह लोग का भरोसा हो गइल रहे जे ढ़ेर दिन से खाली परल कोठी डेहरी अब जरूर भरी। रात भर छप्पर आ ओरियानी चुअला का संगीतमय आवाज में चुन्नी चैन से सुतलें।अगिला दिन तनी संकेराहे उठलें।उनका मन में एह बात के डर रहे जे अगर सिसिर पांरे बाबू से ओरहन दीहें त कुहाई निश्चित बा। ईहे सोचत जब उ बथानी पहुँचलें त चारो ओर के दृश्य देख अचरज में पड़ गइलें।\nचेंवरा चउरी गोंयरा जेने देखीं ओनहीं पानी। दिशा मैदान जाएला कहीं कवनो जगह ना बांच गइल रहे। सुखल जमीन अगर कहीं रहे त उ बस उ घरारिए रहे। कुछ लोग के बथानो डुबे डुबे हो गइल रहे। तनिका देर बाद जब सब लोग जागल त एके बात कहे चलऽ लोगिन सेवान काटल जाव ना त हमनी के खेत पधार त डुबबे कइल घरो डुबी। ईहे हाल बहेरा गांवों के रहे ओह लोग का रेलवे लाईन का अलावे दोसर दवरो ना रहे। लेकिन चुन्नी का सेवान पर जमा पानी से बगल का गांव में पानी तीन चार फूट नीचा रहे। लेकिन बहेरा गांवों के लोग मुश्तैद रहे सेवान पर पहरा देवे लागल लो। चुन्नी का गांव के लोग सेवान काटे के जोजना बनावे में व्यस्त रहे त बहेरा गांव के लोग बचावे के जोजना बनावे में व्यस्त। दूनो ओरी लोग मुश्तैद कब का हो जाई कवनो भरोसा ना।\nबरखा रहे कि रोके के नावे ना लेत रहे। दुपहरिया का बेरा में बुनी छेवक होखते चुन्नी का गांव के लोग अग्या पांरे का अगुआई में सैकड़ो आदमी लाठी भाला फेरसा कुदारी ले बजरंग बली की जय सुखारी ब्रह्म की जय नारा लगावत चलल सेवान काटे। आ ओनहु के लोग तइयारिए में रहे। ओही सेवान पर हो गइल जोर अजमाइस। बान्ह का दूनु अलंग पानी भरल रहे ओजवे मार शुरू हो गइल। बहेरा का जमदार पहलवान के लाठी जब खेंखर पहलवान का मुरी पर लागल त रकत के धार बह चलल। उ नाचके गिर गइलें। अतने में दाहारू पहलवान जमदार पहलवान के मुरी फोड़ दीहलें। खुन के नदी बह चलल। एने का दसन लोग के मुरी फूटल त ओने का दर्जनो लोगन के। पानीपत का जुद्धो से भयंकर जुद्ध होखे लागल। लठीधर लोग अपना कला का बले दुश्मन के चित करे लागल। बहेरा गांव कमजोर पड़े लागल। अतने में बहेरा के दुलार मनोहर पांरे का छाती में बर्छी घोंप दीहलें। बर्छी उनका छाती में फंस गइल आ गिर पड़ले दरद से चिल्लाए लगलें। पानी का निकासी ला भइल मार में रकत के निकसत देख बहुत लोग पछतावा भइल। तबले देर हो चुकल रहे। मनोहर पांरे का छाती से बर्छी निकाले में बहुत लोग करेजा काँप गइल। जब उ निकलाइल त उनका मुंह से अरे बाप के जवन शब्द निकलल बहेरा का लोगो के करेजा छेद गइल। सेवान काटे आ रोके में दूनु गांव से चार गो रंथी निकलल। एह घटना मर्माहत हो बहेरा के बिनेसर आंख से लोर चुआवत सेवान काट देलें।\nचुन्नी जब ओने जालें त उनका उ घटना मन पड़ जाला आ आंख से चुअत लोर चेहरा पर पड़ल झुरियन का बीच अझुरा के कहेला "हई सेवनवा आज जेगं खुलल बा अउसहीं ओहू दिन खुलल रहित त चार गो प्राण अखड़ेड़े ना गइल रहित।


सीमा सिंह के मातापिता के सम्मानित कइल गइल – Anjoria\nबेटी के बढ़िया काम खातिर उनुका माई बाबूजी के सम्मानित करे के परम्परा सिनेमा जगत में देखे के ना मिले. बाकिर पहिला बेर डांसिंग क्वीन सीमा सिंह के माता पिता के एगो रियलटी शो में सम्मानित कइल गइल. भोजपुरी सिनेमा में डांसिंग क्वीन के अवार्ड पा चुकल सीमा सिंह के पिता राज कुमार सिंह आ माई नर्मदा सिंह के सम्मान पिछला दिने डांस शो ‘नाच नचईया धूम मचईया’ के सेट पर कइल गइल. सीमा सिंह के पिता राज कुमार सिंह टाईम्स ऑफ इंडिया के प्रिंटिंग विभाग में काम करेले आ माई नर्मदा सिंह सामान्य गृहिणी हई. माई बाबूजी के अपना एह बेटी पर गर्व बा जे अपना बल पर आपन जगहा बनवलसि.\nसीमा सिंह आजुकाल्ह टीवी शो ‘नाच नचईया धूम मचईया’ में आपन अलगा पहचान बनावत बाड़ी. कहली कि जब अचके में उनुका माई बाबुजी के स्टेज पर ला खड़ा कइल गइल त ऊ चउँक गइली. गजब के सरप्राईज रहल ई सीमा खातिर. सीमा सिंह अपना डांस कला के प्रदर्शनो मम्मी पापा का सोझा कइली. जवना का बाद सभे जोरदार ताली बजा के सीमा सिंह के वाहवाही कइल. सौ से बेसी भोजपुरी फिलिमन में आयटम नंबर कर चुकल सीमा सिंह आजु हर निर्माता-निर्देशक के पसंद बन गइल बाड़ी. आ एक तरह से ई उनुके सम्मान रहल जब उनुका माई बाबूजी के सम्मानित कइल गइल.


Bhojpuri News की ताज़ा खबरे | ब्रेकिंग और लेटेस्ट न्यूज़ in Hindi - News18 India\nBhojpuri News - सभी रिजल्ट्स\nबिहार-झारखंड में छाई खेसारी लाल और काजल राघवानी के इस DANCE की दीवानगी,2करोड़ लोगों ने देखा VIDEO\nखेसारी लाल यादव और काजल राघवानी की फिल्म 'बलम जी लव यू' का ट्रेलर यूट्यूब पर अब तक 1 करोड़ से भी ज्यादा व्यूज़ बटोर चुका है. जिसके बाद खेसारी की इस फिल्म का नया गाना 'डाल दे केवाड़ी में किल्ली' यूट्यूब पर रिलीज किया गया.\nभोजपुरी | January 5, 2019, 11:00 am\nभोजपुरी | January 4, 2019, 5:48 am\nBHOJPURI: देवी मां के इस भजन से कीजिए दिन की शुरुआत, होगी मनोकामना पूरी!\nआज नईकी बहुरिया नाचे... हई ललकी चुनरिया ओढ़ के... बोल से आए इस भोजपुरी भजन को4करोड़ से ज्यादा बार देखा जा चुका है.\nभोजपुरी | January 3, 2019, 4:22 am\nनए साल की शुरुआत करें खेसारी लाल के HIT देवी गीत के साथ\nदेवी मां का ये गीत न सिर्फ भोजपुरी, बल्कि हिंदी भाषी लोगों के बीच भी काफी पसंद किया जा रहा है.\nभोजपुरी | January 1, 2019, 4:53 am\nभोजपुरी | December 31, 2018, 1:27 pm\nखेसारी लाल और काजल राघवानी का ये गाना न सिर्फ भोजपुरी दर्शक बल्कि अन्य दर्शकों के बीच भी काफी लोकप्रिय हो रहा है.\nभोजपुरी | December 31, 2018, 6:18 am\nभोजपुरी | December 30, 2018, 6:42 am\nभोजपुरी | December 29, 2018, 5:20 pm\nBHOJPURI : खेसारी लाल और मधु शर्मा का ये DANCE VIDEO रहा 2018 में हिट!\nBhojpuri फिल्म Khiladi के तकरीबन सभी गाने हिट हुए जिसमें 'लहे लहे मला ए राजा' काफी ज्यादा पसंद किया गया.\nभोजपुरी | December 29, 2018, 5:48 am\nकाजल राघवानी और खेसारी लाल के इस गाने को3करोड़ लोगों ने बनाया सुपरहिट! देखें VIDEO\nखेसारी लाल यादव और काजल राघवानी की भोजपुरी फिल्म 'मुकद्दर' का गाना 'होरहा के चना' सोशल मीडिया पर काफी ज्यादा ट्रेंडिंग है.\nभोजपुरी | December 28, 2018, 5:20 am\nआम्रपाली दुबे के सवाल से आया सलमान खान को 'चक्कर', फिर हुआ कुछ ऐसा!\n53 साल के हुए सलमान खान, आम्रपाली दुबे हैं बहुत बड़ी फैन\nभोजपुरी | December 27, 2018, 10:37 am\nसाल 2017 में आई खेसारी लाल की भोजपुरी फिल्म 'आतंकवादी' का हिट गाना 'लइहा बगलिया से' एक बार फिर सोशल मीडिया पर तेजी से वायरल हो रहा है.\nभोजपुरी | December 27, 2018, 4:07 am\nभोजपुरी | December 26, 2018, 7:09 am\nभोजपुरी स्टार खेसारी रह गए पीछे, निरहुआ ने जीता ये अवॉर्ड\n22 दिसंबर को मुंबई में 'भोजपुरी फिल्म अवॉर्ड्स 2018' हुए थे. सितारों से भरी इस शाम में निरहुआ को एक खास सम्मान मिला.\nभोजपुरी | December 24, 2018, 1:49 pm\nभोजपुरी | December 24, 2018, 6:54 am


अक्षरा सिंह के बेस्ट अभिनेत्री के अवार्ड मिलल – Anjoria\nअक्षरा सिंह के बेस्ट अभिनेत्री के अवार्ड मिलल\nभोजपुरी फिल्मों कि चर्चित अभिनेत्री अक्षरा सिंह के दर्शकन का तरफ से साल २०१३ के बेस्ट अभिनेत्री के अवार्ड दिहल गइल, एह साल रिलीज अक्षरा सिंह के सगरी फिलिम असरदार रहली स आ उनुका प फिलिमावल गानो खूब हिट भइली सँ. उनकर फिलिम देखेला दर्शकन के उछाह देखे जोग रहल.\nएह बारे में अक्षरा सिंह के कहना बा कि “दर्शकन के जजमेंट संगे ओह लोग के दिल आ प्यारो रहल. ओह लोग के लागल कि इ सम्मान अक्षरा के मिले के चाहीं से दर्शक हमरा के बेस्ट अभिनेत्री चुन लिहले. पहिले हम दर्शकन के मनोरंजन खातिर काम करत रहीं अब ओहलोग के नेह छोह पा के ओह लोग के ऋणी हो गइनी. शुक्रिया दर्शक लोग!”\nएह साल २०१४ में अक्षरा सिंह के प्रदर्शित होखे वाली फ़िलिमन में “प्रतिज्ञा २”, “बेताब”, आ “ठोक देब” बाड़ी सँ जवना ला दर्शक तिकवत बाड़े. इ फिलिम भोजपुरी इंडस्ट्री के बड़ बजट आ बड़का बैनरन के हई सँ.\n(२९ दिसंबर १३)\nनया साल में गरदा उड़ावे ला तइयार बाड़न बिपिन सिंह


आपके साथी कतना ईमानदार बा? जवाब ओकरा राशि में मिली\nराशि के आधार प आदमी के व्यवहार के पता चल सकता, पता चल सकता कि कवना राशि के आदमी प आप कतना भरोसा क सकेनी!\nअयीसन बहुत बेर मौका आवेला जब आप जेकरा से प्यार करेनी ओकरा प भरोसा ना करेनी अवुरी जेकरा प भरोसा करेनी ओकरा से प्यार ना करेनी। अलग-अलग आदमी खाती 'भोरोसेमंद' के मतलब अवुरी पैमाना अलग-अलग हो सकेला अवुरी अलग-अलग विचार के लोग के एक संगे रहल मुश्किल होखेला।\nबढ़िया त इ होईत कि 'भरोसेमंद' अवुरी 'ईमानदारी' के तय करे खाती कवनो पैमाना होईत, लेकिन अयीसन कवनो पैमाना नईखे। ऐके आदमी अलग-अलग लोग खाती अलग-अलग प्रकार के हो सकता। ए लेख में राशि के आधार प आदमी के व्यवहार के बतावे के प्रयास बा, जवन की बताई कि कवना राशि के आदमी प आप कतना भरोसा क सकेनी!\nलापरवाह किस्म के धनु राशि के लोग में अयीसन कुछूओ ना होखेला, जेकरा चलते ओ लोग के ईमानदारी प शक कईल जाए। दुर्भाग्य से बहुत बेर ए लोग के कड़ा मिज़ाज के मान लिहल जाला। खुल के बोलेवाला धनु राशि के लोग अपने जईसन दोसरो से ईमानदारी के आशा करेले। ए राशि के लोग में झूठ पकड़े के बेजोड़ क्षमता होखेला।\nए राशि के लोग कट्टर ईमानदारी के बढ़िया उदाहरण होखेले। बहुत बेर इ लोग अपना शब्द के रोक के, अपना बात के सही होखला के बावजूद ओ बात के मनवावे खाती लड़ाई से परहेज करेले। जदी आप खुल के, बिना दबाव के प्यार करेवाला लोग के पसंद करेनी त मेष राशि के लोग बढ़िया जीवन साथी बन सकेले।\nए राशि के लोग सच बोले से पहिले एको बेर ना सोचेले अवुरी बिना डर के मुंह प बोल देवेले। फेर उ बात चाहे उ कतनो कड़वा, तीत होखे। सिंह राशि के लोग के नेतृत्व क्षमता खाती जानल जाला अवुरी अपना साथी से बरोबरी के ईमानदारी के आशा करेले। ए लोग के अपना ईमानदारी प बहुत गर्व होखेला अवुरी ए छवि के कायम राखे में बहुत मेहनत करेले।\nबढ़िया त इ होईत कि 'भरोसेमंद' अवुरी 'ईमानदारी' के तय करे खाती कवनो पैमाना होईत, लेकिन अयीसन कवनो पैमाना नईखे। ऐके आदमी अलग-अलग लोग खाती अलग-अलग प्रकार के हो सकता।\nए राशि के लोग शर्मिला अवुरी कम बोलेवाला स्वभाव के होखेले अवुरी अपना ईमानदारी से प्यार करेले। हालांकि, कुछ मौका प इ लोग सच्चाई के तोड़-मरोड़ के पेश कईला प नाराज़ हो जाले। अपना साथी के बहुत ध्यान राखेवाला ए राशि के लोग के जब महसूस होखेला कि सच्चाई से केहु के तकलीफ हो सकता त बोले से पहिले ओ बात के प्रभाव के अंदाज़ा जरूर लगावेले अवुरी बहुत बेर ओ बात के ना बोलेले।\nजहां तक ए राशि के लोग के सवाल बा, त इ लोग ईमानदारी के मामला में हमेशा सही दिशा में इशारा ना करेले। ए राशि के लोग के साथी के खुश करे खाती नुकसान ना पहुंचावे वाला झूठ बोले में कवनो परहेज ना होखेला। हालांकि इ लोग झूठ तबे बोलेले जब स्थिति अयीसन होखेला, काहेंकी ए राशि के लोग केहु के भावना के चोट ना पहुंचावल चाहेले।\nशांति पसंद वृषभ राशि के लोग विवाद, झगड़ा से बचे खाती कुछूओ करे प तैयार रहेले। जदी शांति के कायम राखे खाती झूठ बोलल जरूरी हो जाए त ए लोग ए झूठ बोले में कवनो परेशानी ना होखेला। ए राशि के लोग के विवाद से दूर रहल पसंद होखेला अवुरी असहज स्थिति से घबराहट होखेला।\nअयीसन बहुत बेर मौका आवेला जब आप जेकरा से प्यार करेनी ओकरा प भरोसा ना करेनी अवुरी जेकरा प भरोसा करेनी ओकरा से प्यार ना करेनी।\nवृश्चिक राशि वाला लोग शातिर स्वभाव के हो सकेले। अपना के खुश अवुरी महान साबित करे खाती ए राशि के कवनो अहंकारी आदमी झूठ बोल सकेला। हालांकि प्रेम अवुरी संबंध के मामला में वृश्चिक राशि के लोग के स्वभाव अवुरी व्यवहार एकदम अलग होखेला अवुरी ए मामला में ए राशि के लोग सबसे जादे भरोसेमंद साबित होखेले।\nए राशि के लोग के सोच-समझ के झूठ बोले में महारत हासिल होखेला अवुरी इ लोग सच्चाई के बहुत जादे तोड़-मरोड़ के पेश करेले। ए लोग के मुंह से निकलल सच अवुरी झूठ के पीछा कटाक्ष के एगो परत चढ़ल रहेला। मकर राशि के लोग के अपना निजी जीवन के बारे में बात कईल पसंद ना होखेला अवुरी इ लोग अपना जीवन में ताक-झांक करेवाला के दूर राखे खाती सफ़ेद झूठ भी बोल सकेले।\nकुंभ राशि के लोग विवाद से बाचल चाहेले अवुरी एकरा खाती झूठ बोल सकेले। ए लोग के कहानी बनावे बहुत बढ़िया से आवेला अवुरी बहुत बेर त सच से भी बढ़िया कहानी बना लेवेले। जब तक ए लोग के साथी सच सुने खाती तैयार ना होई, तब तक इ लोग सच ना बतावेले।\nअलग-अलग आदमी खाती 'भोरोसेमंद' के मतलब अवुरी पैमाना अलग-अलग हो सकेला अवुरी अलग-अलग विचार के लोग के एक संगे रहल मुश्किल होखेला।\nए राशि के लोग एतना बढ़िया झूठ बोलेले कि बहुत बेर खुद अपने बोलल झूठ के सच मान लेवेले। भावुक किस्म के ए राशि वाला लोग अपना साथी के भावना के चोट पहुंचे से बचावे खाती बहुत बेर झूठ बोलेले। एकरा अलावे ए लोग के आपन आलोचना ना पसंद होखेला अवुरी एकरा से बचे खाती भी इ लोग झूठ बोल सकेले।\nए राशि के लोग अपना के गलत ना साबित होखे दिहल चाहस आ अपना के सही साबित करे खाती झूठ बोले के संगे कुछूओ करे प तैयार रहेले। जदी ए लोग के झूठ के केहु पकड़ लेवेला, त इ लोग आसानी से अपना झूठ के कबूल ना करेले।\nमिथुन राशि के लोग में सबकुछ जोड़ा में होखेला। एक ओर इ लोग संघर्ष करत रहेले, त दोसरा ओर ए लोग के मुताबिक जवन सच्चाई होखेला उ असली सच्चाई से एकदम अलग होखेला। इ लोग अपना मुताबिक बात अवुरी घटना के समझेले अवुरी ओकरा प भरोसा करेले। बहुत बेर अयीसनो होखेला जब इ लोग मनगढ़ंत कहानी के सच्चाई मान लेवेले लेकिन अधिकांश मौका प इ लोग अपना हिसाब से सच बोलेले। हाँ, कबो-कबो झूठ भी बोल सकेले, काहेंकी ए लोग के मिजाज में दोहरापन होखेला।\nFirst Update: 29 January, 2018 08:09 PM


भोजपुरी विशेष - काशी में नेपाली वास्तुकला क अद्भुत नमूना हौ काठवाला मंदिर , Bhojpuri special Nepali kathwala Mandir of banaras with lovely curving on wood on lalita ghat – News18 हिंदी\nभोजपुरी विशेष - काशी में नेपाली वास्तुकला क अद्भुत नमूना हौ काठवाला मंदिर\nबनारस के नेपाली मंदिर आस्था के साथ कला के बेहतरीन नमूना हौ.\nमंदिर अउर घाट के शहर बनारस में नेपाली मंदिर के सुंदरता भव्य हौ. लकड़ी से बनल येह मंदिर में खजुराहो के नाई काम कला के बहुत बारीक नक्कासी कइल गयल हौ. ललिता घाट के यह मंदिर के सौंदर्य अनुपम हौ.\nLast Updated : December 14, 2020, 14:38 IST\nऔघड़दानी भोलेनाथ क नगरी काशी क महिमा अपरंपार हौ. कण कण शिव अउर घर-घर मंदिर. जे भी राजा-महराजा काशी आयल, मंदिर, धर्मशाला बनवाइ देहलस. गंगा किनारे काशी क्षेत्र क बसावट अइसय बसल हौ. ललिता घाट पर मौजूद अइसय एक ठे मंदिर पशुपतिनाथ महादेव क हौ. इ मंदिर नेपाल क राजा राणा बहादुर शाह क बनवावल हौ. इ मंदिर नेपाली मंदिर के नाम से भी प्रसिद्ध हौ. मंदिर क खास बात इ हौ कि इ लकड़ी से बनल हौ. एही के नाते एके काठवाला मंदिर भी कहल जाला. काशी में गंगा किनारे मौजूद पशुपतिनाथ महादेव मंदिर, काठमांडू में बागमती नदी के किनारे मौजूद पशुपतिनाथ मंदिर क बिल्कुल प्रतिरूप हौ. धार्मिक मान्यता हौ कि दर्शन क जवन फल काठमांडू के पशुपतिनाथ मंदिर में मिलयला, उहय फल काशी के पशुपतिनाथ क दर्शन कइले से भी मिलि जाला. पशुपतिनाथ क सीधा-सा अर्थ हौ कुल जीव-जंतुन क स्वामी यानी भगवान यानी शिव.\nये भी पढ़ें : भोजपुरी विशेष – जाड़ा के जोरदार जवाब कउड़ा कथा कहानी के केंद्र रहल हा\nमंदिर क जिम्मेदारी नेपाली लोगन क हाथ में\nशिव के काशी में मौजूद पशुपतिनाथ मंदिर खासतौैर से नेपाली समुदाय के लोगन क आस्था क केंद्र हौ. हलांकि दूसरे समुदाय क लोग भी इ मंदिर में दर्शन खातिर पहुंचयलन. ललिता घाट पर पहुंचि जा त लगी जइसे भारत में नाही, नेपाल में हउवा. पूरा माहौल नेपाली. मंदिर में पूजा-पाठ क जिम्मेदारी नेपाली समुदाय के लोगन के पास हौ. पूजा पद्धति भी नेपाली परंपरा के अनुसार. हलांकि काठमांडू के पशुपतिनाथ मंदिर के प्रमुख पुजारी के पद पर पहिले दक्षिण भारतीय भट्ट ब्राह्मण नियुक्त कयल जात रहलन. लेकिन राजशाही खतम भइला के बाद जब नेपाल में कम्युनिस्ट पार्टी क सरकार बनल अउर पुष्प कमल दहाल प्रधानमंत्री बनलन, तब उ प्रधान पुजारी के पद पर भारतीय ब्राह्मणन क एकाधिकार खतम कई के इ जिम्मेदारी नेपाल के लोगन के सौंपि देहलन.\nकाशी में काठवाला मंदिर क निर्माण नेपाल क राजा राणा बहादुर शाह शुरू करउले रहलन. राणा बहादुर तीर्थ लाभ लेवय काशी आयल रहलन, अउर 1800 से 1804 तक यानी चार साल तक उ काशी में स्वामी निर्गुणानंद के रूप में बितउले रहलन. काशी में इ भी कहल जाला कि राजा राणा बहादुर इहां निर्वासन में आयल रहलन. काशी प्रवास के दौरान राजा राणा बहादुर के पूजा-पाठ बदे मंदिर क जरूरत महसूस भयल, तब उ पशुपतिनाथ मंदिर क प्रतिरूप बनवावय क निश्चय कइलन. मंदिर बदे गंगा किनारे जमीन क चयन कयल गयल. मंदिर क निर्माण क काम भी शुरू होइ गयल. मंदिर बनतय रहल कि एही दौरान उ वापस नेपाल चलि गइलन. उहां राणा बहादुर क सौतेला भाई शेर बहादुर शाह 25 अप्रैल, 1806 के ओनके ऊपर चाकू से हमला कइ देहलस. राजा राणा बहादुर बुरी तरह घायल होइ गइलन अउर बाद में ओनकर मउत होइ गयल. राजा के मरला के बाद मंदिर के निर्माण क काम रुकि गयल. कई साल बाद राणा बहादुर क लड़िका गिरवान युद्ध विक्रम शाह देव मंदिर निर्माण क काम फिर से शुरू करउलन, और 1843 में ललिता घाट पर भव्य पशुपतिनाथ क मंदिर बनि के तइयार होइ गयल. मंदिर बनला के बाद काशी नरेश मंदिर क पूरी जमीन नेपाल के राजा के हस्तांतरित कइ देहलन. बाद में मंदिर के पास एक ठे धर्मशाला क भी निर्माण कइ गयल. मंदिर, धर्मशाला अउर ललिता घाट क संरक्षण अउर देखरेख आज भी नेपाल सरकार के हाथे में हौ.\nआस्था क संगे वास्तु के अनूठा नमूना\nकाशी क पशुपतिनाथ महादेव मंदिर आस्था के साथ ही नेपाली वास्तुकला क अनोखा नमूना भी हौ. मंदिर के वास्तुकला के नाते तमाम पर्यटक अउर श्रद्धालु मंदिर दर्शन करय पहुंचयलन. काशी में इ एकमात्र मंदिर हौ, जवन पथरे के बदले लकड़ी से बनल हौ. मंदिर निर्माण बदे पूरी लकड़ी नेपाल से आइल रहल. नेपाली कारीगर नेपाल से आइके मंदिर बनउले रहलन. मंदिर में खास तरह क लकड़ी लगल हौ, जवने के नाते आजतक लकड़ी के देवका यानी दीमक छुअले तक नाही हयन. पूरी लकड़ी सुरक्षित अउर मजबूत हौ. मंदिर के चारों तरफ लकड़ी क दरवाजा लगल हौ. मंदिर क दीवार अउर छत भी लकड़ी क बनल हौ. लकड़ी के एह मंदिर पर गजब क चित्रकारी, नक्कासी उकेरल गयल हौ. देखा त देखतय रहि जा. नक्कासी अउर चित्रकारी के नाते ही मंदिर के ’मिनी खजुराहो’ भी कहल जाला, काहे से कि जवने तरह क मूर्ति इहां लकड़ी पर उकेरल गयल हौ, ठीक ओइसय खजुराहो में पथरे पर देखय के मिलयला.\nमंदिर के गर्भगृह में पशुपतिनाथ के रूप शिवलिंग स्थापित हौ. नेपाल में कुल मंदिरन के बहरे बड़ा क घंटा लटकत रहयला. इ मंदिर के बहरे भी एक ठे बड़ा क घंटा लगल हौ. मंदिर क जवन दरवाजा दक्खिन मुहे हौ, ओकरे बहरे पथरे क नंदी बैल स्थापित हौ. पशुपतिनाथ क इ मंदिर भी काशी के बाकी मंदिरन के ही समय पर खुलयला अउर बंद होला. काशी क इ एक ठे सबसे पुराना शिव मंदिर हौ. काशी क शान हौ. काशी आवय वाला पर्यटक काठवाला मंदिर देखय जरूर जालन. जे इ मंदिर न देखले होय, ओहू के जाइके इ देखय के चाही. ललिता घाट पर मौजूद एह मंदिर के बगल में ललिता गौरी क भी मंदिर हौ. इ मंदिर क भी बहुत धार्मिक मान हौ.\nविश्वनाथ मंदिर से2किलोमीटर क दूरी\nपशुपतिनाथ मंदिर काशी विश्वनाथ मंदिर से लगभग दुइ किलोमीटर दूरी पर हौ. शिवरात्रि अउर सावन में एह मंदिर में भी काफी भीड़ रहयला. काठवाला मंदिर पहुंचय बदे या त लोग दशाश्वमेध घाट से पैदल ललिता घाट जालन, या फिर सड़क से उतरि के गली-गली होत पैदल जाए क रस्ता हौ. एह के नाते काशी के बहरे से आयल श्रद्धालुन के इ दूनों रस्ता से मंदिर तक पहुंचय में कठिनाई होला. लेकिन अब जल्द ही इ कठिनाई दूर होवय वाली हौ. काशी विश्वनाथ गलियारा बनि गइला के बाद पशुपतिनाथ मंदिर पहुंचब आसान होई जाई.\nTags: Article in Bhojpuri, Kashi, Varanasi news


मुंबई में चलत हैदर काजमी के लड़ाई आ भोजपुरी सिनेमा जगत के कुछ अउर हलचल – Anjoria\nभोजपुरी सिनेमा के रियल रंगबाज हैदर काजमी के मुख्य भूमिका वाली भोजपुरी फिलिम ‘लड़ाई’ बिहार में सफलता के डंका पिटला का बाद अब ३० मई से मुंबई में रिलीज होखे जात बा. मुंबई में एकरा के तीस गो सिनेमाघर में रिलीज कइल जाई. मुख्य कलाकारन में हैदर काजमी, विशाल तिवारी, मिस फेमिना नूरी शेख, आ अंजना सिंह वगैरह बा लोग.\nजानल मानल निर्माता कांतिलाल पी मारू आ निर्देशक दिनेश यादव के दोसरकी भोजपुरी फिलिम ‘दिवानगी हद से’ बिहार में जून माह में रिलीज होखे जात बा. साल 2014 के भोजपुरी सुपर स्टार राकेश मिश्रा एकर नायक बाड़े. वितरक बाड़न डाक्टर सुनील.\nआदि शक्ति इंटरटेनमेंट के परोसल आ ए.एस पिक्चर्स के बैनर तले बनल भोजपुरी फिलिम ‘जो जीता वही सिंकदर’ के डबिंग शुरू हो गइल बा. निर्माता अनुज कुमार आ निर्देशक अजय कुमार झा के एह फिलिम के मुख्य कलाकार बाड़े सुपर स्टार खेसारी लाल यादव, प्रियंका पंडित, पूनम दूबे वगैरह.\nनिर्मात्री रेखा सिन्हा आ निर्देशक रवि सिन्हा के चर्चित भोजपुरी फिलिम ‘हथकड़ी’ के शूटिंग के दुसरका शैड्यूल पूरा हो गइल बा. पिछला दिने मुंबई के मड आयलैंड, चाईना क्रीक आ फिल्मीस्तान स्टूडियो वगैरह जगहन पर एकर शूटिंग कइल गइल. एहमें सुपर स्टार दिनेश लाल यादव आ खेसारी लाल यादव, अंजना सिंह, नवोदित स्वप्ना बनर्जी वगैरह के मुख्य भूमिका बा.\n‘प्यार कौनो खेल नाहीं’ जइसन सफल भोजपुरी फिलिम बना चुकल निर्माता निर्देशक राकेश कुमार अपना अगिला फिलिम ला भोजपुरी सिनेमा के रानी कहाए वाली अदाकारा रानी चटर्जी के बतौर मुख्य नायिका साईन कइले बाड़न. राकेश सिने मिडिया प्राईवेट लिमिटेड के बैनर तले बनत एह फिलिम के लेखक मनोज के कुशवाहा, गीतकार कृष्णा बेदर्दी, महेश परदेशी अउर आजाद, संगीतकार कृष्णा बेदर्दी, कैमरामैन बिरजू चौधरी, आ कला निर्देशक अंजनी तिवारी हउवन. सहयोगी निर्देशक बाड़न अंशु पंत. मुख्य कलाकारन में रानी चटर्जी, अभिषेक राय, रंजन यादव , उमेश सिंह आ ललन सिंह केनाम शामिल बा. फिलिम जल्दिे सेट पर जाई.


मछरी - रामेश्वर सिंह 'कश्यप' - मैना: भोजपुरी साहित्य क उड़ान (Maina Bhojpuri Magazine)\nHome रामेश्वर सिंह 'कश्यप' Katha मछरी - रामेश्वर सिंह 'कश्यप'\nमछरी - रामेश्वर सिंह 'कश्यप'\nबगले में, दहिने ओकरा घर के दुआर लउकत रहे. निकसार में ढिबरी धुआत रहे. ढिबरी के मइलछहूं लाल अंजोर में अपना पोंछ के मच्छड़ उड़ावत भंइस लउकत रहे. धवरा बैल कोना में बइठल पगुरात रहे. कुंती के बुझाइल कि ओकर माई सूत गइल होई आ ओकर नाक फोंय-फोंय बोलत होई, बाबूजी भी आंख मूंद के महटिवले होइहें आ दमा के मारे उनकर सांस अदहन लेखा हनर-हनर करत होई. सीतवा,गीतवा,मोतिया,गएत्रिया, अखिलखवा, कसिया सब एके खटिया पर गुड़मुड़ा के सूतल होइह सन. कवनो के लात कवनो के मूंड़ी पर चढ़ल होई, कवनो के मूड़ी लटकल होई, कवनो के गोड़ खटिया के ओरचन में बाझ गइल होई. अब ओकरा जा के सबके सोझ करे के परी.सब पिल्ला लेखा कांय-कांय किकिअइहन स आ माई कांचे नींदे जाग अगले अनराह करी- अइसन कुलच्छन ई कुतिया बिया, दिन-रात लइकन के डहकावत रहेले, एकर बस चले त ई सब के छछना-छछना के मुआ दिही. बाबूजी अलगे अपना खटिया पर से गुरगुरइहें-काहे रोवावत बाडि़स रे, हमरा के जीए देबिस कि ना. एक त हमार जीव अपने ....खों खों...आ ऊ सब ओइसहीं छोड़ दे, त माई लगिहें बिख बोले-एकर रहन देख के त हमार हित्त लहर जाता. काठ के करेजा हइस. पाथर प पाथर. एकरा कवनो गम-फिकिर हऊस. लइका मूअ सन भा जीय सन.\nकसहूं रोआई जांत के कहलस-कुछ ना रे माई, बिलार रहे एगो. .................भाग बिल-बिल.\nShikha Sharma 1 मार्च 2020 को 9:48 pm\nPlease kahani ka summary hindi me bhi de\nमैना: भोजपुरी साहित्य क उड़ान 20 मार्च 2020 को 12:48 am\nजी प्रयास किया जाएगा।


बलिया न्यूज,9मार्च 16 – टटका खबर\nयूपी विधान परिषद के नयका चुनाइल सदस्यन के किरिया धरावल गइल\nआजु यूपी विधान परिषद के 35 गो नयका चुनाइल सदस्यन के सदस्यता के किरिया धरावल गइल. किरिया धरावे के काम कार्यवाहक सभापति ओम प्रकाश शर्मा कइलन. बाद में मुख्यमंत्री अखिलेश यादव, सभापति ओम प्रकाश शर्मा आ विपक्ष के नेता नसीमुद्दीन सिद्दीकी सभका के बधाई दिहलें.\nवाराणसी से चुनाइल बृजेश सिंह आजु ना आ पवलन काहे कि ऊ जेल में बन्द बाड़न.\n10 मार्च से दू दिन ला ग्रामीण बैंकन के कर्मचारी हड़ताल पर रहीहें. ई लोग राष्ट्रीयकृत बैंकन के कर्मचारियन से बरोबरी खोजत बा.\nबलिया जिला के सहतवार इलाका के बलेउर गांव में आजु एगो मेहरारू अपना दू गो बचवन समेत आग लगा के जर मरल. बचवा त ओहिजे मर गइले सँ जबकि ओह मेहररुई के मौत अस्पताल में आ के भइल. पारिवारिक विवाद का चलते ई हादसा भइल बा.\nTags: बलिया न्यूज, यूपी, विधान परिषद\nबलिया न्यूज (सोमार, 14 सितंबर 2015)


गाजीपुर जिला जेल के औचक निरीक्षण में कुछ भेंटाइल ना | टटका खबर\nगाजीपुर जिला जेल के औचक निरीक्षण में कुछ भेंटाइल ना\nBy admin | September 29, 20130Comment आजु गाजीपुर जिला जेल के जिलाधिकारी समेत दोसरो अधिकारी औचक निरिक्षण कइलें बाकिर गहन जाँच का बादो कवनो आपत्तिजनक सामान ना मिलल. एह औचक निरीक्षण में जिलाधिकारी मोनिका ठाकुर, जिला जज प्रमोद श्रीवास्तव, पुलिस अधीक्षक चन्द्रपाल सिंह शामिल रहले.\nCategory: उत्तर प्रदेश Tags: औचक निरीक्षण, गाजीपुर, जेल Post navigation\n← प्रशासनिक उदासीनता से दिमागी बुखार के मरीज बढ़ सकेले\nगाजीपुर में रेल लाइन पर दू गो अनजान लाश मिलल →\nBhojpuriKa.com भोजपुरी का डॉट कॉमगणतंत्र दिवस 2015 के पहिले के साँझ दिहल राष्ट्रपति के संबोधन भोजपुरी मेंगुलजारी लाल के जूतागौरैयापत्नी आ धर्म पत्नीआखिर में ललकी साड़ी उघार होइए गइलबनचरी (चउथी कड़ी)बनचरी (तिसरकी कड़ी)भोजपुरी आ मैथिली के कवि सम्मेलनमाफी मांगे के लफंगईतनी हट-हटा के….(2)ट्वीट्स\t@Anjoria के द्वारा किये गए ट्वीट्स


पुणे। मुंबई हमला (26/11) के गुनहगार पाकिस्तानी आतंकवादी अजमल आमिर कसाब के बुधवार सकराहे फांसी दे दीहल गइल। महाराष्ट्र के गृह मंत्री आर....\nजमशेदपुर। अगर रउआ एह साल भोजपुरिया डॉट कॉम पर छठी मइया के प्रसाद खातिर आवेदन कइले रहनी ह, ...\nपटना। बिहार के राजधानी पटना में छठ पूजा के उत्साह ओह समय गम के माहौल में बदल गइल, जब गंगा ...\nपटना। आस्था के महापर्व छठ के गीतन से ना सिर्फ बिहार के गलियन में रौनक बा, बल्कि बिहार के ज...\nजमशेदपुर। "भइया, अभी ले घर से प्रसाद नइखे आइल, लेकिन रउआ लोगन के भेजल छठी माई के प्रसाद मि...\nनवोदित अभिनेत्री रेल हादसा में जख्मी\nमुंबई। भोजपुरी के नवोदित अभिनेत्री भावना तिवारी, जे अपना परिवार के एक मात्र कमाए वाला सदस्य रहली ह, मुंबई में रेल से यात्रा करत समय ट्र...\nमनोज तिवारी से बेबाक बातचीत\nकुव्यवस्था के बीच संपन्न भइल अवार्ड समारोह\nफिल्म प्रचारक प्रशांत के असामयिक निधन\nबिग बॉस के घर में मनोज तिवारी\nका निरहुआ खातिर शुभ नइखे हैदराबाद?\n2 साल बाद आज वापसी करिहें मनोज तिवारी\nकहीं शराब तो नहीं आ गई विजया-ओंकारेश्वर के बीच?\nप्रख्यात गायिका मालिनी अवस्थी बहुत हलकान हैं। दरअसल, भोजपुरी गीतों में ऐसे कोई प्रसंग उन्हें बहुत खोजने के बावजूद नहीं मिल पा रहे हैं, ...\nविजया भारती को पागल घोषित करने की तैयारी ?\nघरेलु हिंसा के शिकार लोक-गायिका विजया भारती\nडांस रियलिटी शो होस्ट करिहें रवि किशन\nकार्टून देखल एगो मजेदार आदत\n(लेखक परिचय: मूलत: देवरिया जिला के निवासी चन्द्र प्रकाश दुबे जी भोजपुरी लेखन में एगो नया नांव हईं। फिलहाल बंगलुरु में कपडा के व्यवसाय म...\nविमलेश त्रिपाठी के युवा ज्ञानपीठ पुरस्कार\nमहुआ पी के बलमुआ अखिया लाल कइले बा\nदेश रोवता लेकिन सरकार के का... ?\nबदलत बिहार, संवरत बिहारी तकदीर...\nजमशेदपुर। अगर रउआ एह साल भोजपुरिया डॉट कॉम पर छठी मइया के प्रसाद खातिर आवेदन कइले रहनी ह, त ई खबर रउआ खातिर बाटे। भोजपुरिया डॉट कॉम द्व...\nमहात्म्य "खोईंछा" के\nKabir (1440 - 1518) (also known as Kabira) was an Indian mystic who preached an ideal of seeing all of humanity as one. He was known to...\nकुंवर सिंह (Kunwar Singh)\nभिखारी ठाकुर (Bhikari Thakur)\nडा. राजेन्द्र प्रसाद (Dr. Rajendra Prasad)\nउस्ताद बिस्मिल्लाह खान (Ustad Bismillah Khan)\nअब भोजपुरी गाने डाउनलोड किजिये, वो भी बिल्कुल मुफ्त\nमनोज तिवारी का तलाक...\nभोजपुरी फिल्म इंडस्ट्री के बर्बादी खातिर जिम्मेदार के...?\nwww.JaiBhojpuri.com World's biggest online social network for Bhojpuri speaking people www.Call4Site.com Start your own website for as low as Rs. 4995/- only www.FlyAgents.com Air tickets, Hotel booking, Tour packages and more...\tPolls\nDo you like the new look of Bhojpuria.com\tYes\tNo\tCan't say\tCopyright © 2013 Bhojpuria.com. All Rights Reserved. Powered by Call4Site.com.


भोजपुरी में पढ़ें: मां शारदा के चमत्कारिक शक्ति | Mother Sharda in Bhojpuri Vivekananda Guru Ramakrishna Paramahamsa nodakm– News18 Hindi\nबाकिर मां शारदा भी ओतने महान आ चमत्कारिक शक्ति वाला रहली ह.\nविवेकानंद जी के गुरु रामकृष्ण परमहंस के धर्मपत्नी मां शारदा के बहुत सम्मानित मानल जाला. मां शारदा के आध्यात्मिक शक्ति के बारे में कई गो कथा कहानी प्रचलित बा. रामकृष्ण मठ के पत्रिका उद्बोधन में उनकर कई कहानी छपल बा.\nढेर लोग रामकृष्ण परमहंस के धर्मपत्नी मां शारदा के चमत्कारिक शक्ति के बारे में ना जाने ला. सब रामकृष्ण परमहंस के महानता के चर्चा करेला. बाकिर मां शारदा भी ओतने महान आ चमत्कारिक शक्ति वाला रहली ह. एगो घटना एकर प्रमान बा. आईं ओह घटना के बारे में जानीं जा. मां शारदा के घर के नांव रहे शारदामणि. उनुकर जनम भइल रहे पश्चिम बंगाल के बांकुड़ा जिला के जयरामबाटी गांव में. पिता रहले रामचंद्र मुखोपाध्याय आ महतारी श्यामा सुंदरी देवी. त 22 दिसंबर 1853 के दिने मां शारदा के जनम भइल.\nउनुका जनम से पहिले माता श्यामा सुंदरी देवी के सपना में बार- बार देवी- देवता लोगन के दर्शन होखत रहे. त जब मां शारदा पांच साल के भइली तो उनुका पिता के लगे उनुका वियाह खातिर प्रस्ताव लेके तीन मील दूर कामारपुकुर से कुछु लोग अइलन. केकरा संगे बियाह होखी? सवाल पूछल गइल. जबाब आइल- सतरह साल के गदाधर चट्टोपाध्याय (रामकृष्ण परमहंस के घर के नांव) से. अब सुनीं एगो रोचक बात. रामकृष्ण परमहंस 17 साल के उमिर में दिन- रात भजन- कीर्तन, ध्यान आ भक्ति में डूबल रहत रहले.\nउनुका खाए- पीए के होस ना रहे. केहू खाए के ना पूछे त खइबो ना करसु. बस एकही सुर- ईश्वर भक्ति. गदाधर यानी रामकृष्ण परमहंस सात बरिस के रहले त उनुका पिता के मृत्यु हो गइल रहे. त महतारी सोचली कि ए लइका के बियाह क दिहल जाउ. का जाने एकर मन घर- गृहस्थी में लागे. लइकी खोजाए लागल. तले रामकृष्ण परमहंस कहले कि तीन मील दूर जयरामबाटी में रामचंद्र मुखोपाध्याय के घरे एगो शारदामणि नांव के लइकी बिया. ऊ हमार पत्नी बने खातिर जनम ले ले बिया. ओहिजा जाईं सभे. त अगुआ लोग गइल जयरामबाटी.\nरामचंद्र मुखोपाध्याय खेती- बारी आ पूजा- पाठ वाला पवित्र ब्राह्मण रहले. उनुका आभास हो गइल कि ई रिस्ता भगवान भेजले बाड़े. बियाह भइल. बाकिर उमिर पांच बरिस रहला के कारन मां शारदा अपना बाप- महतारी के घरहीं रहि गइली. जब मां शारदा अठारह साल के भइली त ऊ अपना पति के लगे अइली. उनुकर पति रामकृष्ण परमहंस ओह घरी दक्षिणेश्वर काली मंदिर में मुख्य पुजारी रहले. मां शारदा पुछली कि बताईं त हम राउर के हईं? त रामकृष्ण परमहंस कहले कि जवन मां काली ओह मूर्ति में बाड़ी उहे मां काली तोहरा भीतर बाड़ी.\nत रामकृष्ण परमहंस पुछले कि तूं हमरा लगे हमरा के भक्ति से दूर करे खातिर आइल बाड़ू? मां शारदा कहली कि ना, हम आपके भक्ति आ साधना में मदत करे आइल बानी. रामकृष्ण परमहंस कहले कि आजु से तूं हमार महतारी नियर बाड़ू. ऊ एगो पीढ़ा पर बइठा के मां शारदा के देवी के रूप में विधिवत पूजा कइले. दूनो परानी खाली कहहीं खातिर पति- पत्नी रहल लोग, ओह लोगन में सांसारिक भाव अइबे ना कइल. मां शारदा अलग कमरा में रहसु आ रामकृष्ण परमहंस अलग कमरा में. ओह लोगन के बियाह आध्यात्मिक स्तर के रहे.\nअब आईं मा शारदा के चमत्कारिक घटना पर. एह घटना के लिखले बाड़े रामकृष्ण मठ के सन्यासी स्वामी भास्करानंद. ई सन1912 के घटना ह. हमनी का देस में अंग्रेजन के राज रहे. शिमला ओह घरी असम के राजधानी रहे. ओहिजे मां शारदा से दीक्षा लेबे वाला शिष्य के घर रहे. ओकर नांव रहे पंचानन ब्रह्मचारी. एक दिन अचानके अंग्रेस फैसला लिहले सन कि असम के राजधानी कुछ दिन खातिर ढाका रही. ढाका ओहघरी हमनिए के देस में रहे. अब त बांग्लादेश के राजधानी हो गइल बा. त कुछ दिन खातिर असम के राजधानी ढाका हो गइल.\nओह घरी शिमला में ज्यादातर अंग्रेज के कारिंदा रहत रहले सन. बहुत कमे लोग गैर कर्मचारी रहे. कुल 80-90 गो घर रहले सन. सब लोग ढाका चलि गइल त शिमला में 80-90 गो घरन में से पांच- सात गो घर में आदमी रहे. बाकी घर खाली आ सुनसान. त लोकल आदिवासी लइका आव सन आ बदमाशी में खाली घर में आगि लगा द सन. घर जरि के राखि हो जाउ. शिमला में त जानते बानी एहू घरी काठ के घर बाड़े सन. त ओहू घरी काठे के घर रहले सन. आग धरे में तनिको देरी ना लागे.\nपंचानन ब्रह्मचारी अपना घर में तीन गो नेपाली मजदूरन से घर के मरम्मत करावत रहलन. तले देखतारे कि उनुका घर से तीन- चार गो घर छोड़ि के एगो घर में आग लागल बा. ऊ विशाल घर एगो रानी के रहे. ओह घर के दू हिस्सा रहे. एक हिस्सा में छोट घर रहे. दोसरका हिस्सा में बड़हन घर रहे. आगि छोटका घर के छत पर लागल रहे. पंचानन ब्रह्मचारी के बगल वाला घर के सामने पानी से भरल एगो बाल्टी राखल रहे. ऊ बाल्टी उठवले आ दउरि के छत पर लागल आग के बुझावे खातिर सीढ़ी पर चढ़ले.\nजब तक ऊ छत पर पहुंचि के पानी डालसु तब तक सात फीट ऊंचा आग उनुका के घेर लिहलसि. पंचानन ब्रह्मचारी चिल्ला के कहले- मां (शारदा) हमरा के बचाईं. अचानके मां शारदा प्रकट भइली. कहली- चिंता मत कर पंचानन. हम एहिजे बानी. अचानके आग बुताए लागल. आधा घंटा आग में रहला का बादो पंचानन ब्रह्मचारी के कुछु ना बिगड़ल. कपड़ो जस के तस. खाली उनुकर चेहरा करिया हो गइल रहे. आग बुतइला पर मां शारदा फेर गायब हो गइली. ओह घरी मां शारदा कलकत्ता में रहली. नेपाली मजदूर कहले सन कि आधा घंटा तक ले जब आग ना बुताइल त हमनी का बुझलीं जा कि रउवां मरि गइलीं. एतना देर केहू आग में रहि के कइसे बांचि सकेला?\nघर के लोग टोके लागल कि चेहरा खराब लागता. बदसूरत. कौनो डाक्टर से देखावे के चाहीं. शिमला त सुनसान बा. डाक्टर कहां मिली. एक रात पंचानन ब्रह्मचारी रोवे लगले आ मां शारदा के पुकरले. आधा रात के मां शारदा प्रकट भइली. कहली कि तोहरा घर के कुछ दूर पर एगो झरना बहता. बंगाली नया साल के दिने तू ओही में जाके नहा लिह. तोहार चेहरा पहिले नियर सुंदर हो जाई. आखिर बंगाली नया साल आइल. तब तक ले कलकत्ता तक में हल्ला हो गइल रहे कि मां शारदा पंचानन बाबू से कहले बाड़ी कि अमुक दिने झरना में नहइब त तोहार चेहरा ठीक हो जाई.\nपंचानन बाबू सोचले कि का जाने हम सपना देखनीं कि सचहूं मां शारदा हमार चेहरा ठीक होखे के कहली. हम झरना में नहाईं आ चेहरा ना ठीक होखे त हमरा गुरु मां शारदा के बदनामी होई. बाकिर जइसे केहू उनुका के जबर्दस्ती झरना के नीचे ले गइल होखे ऊ आटोमेटिक ढंग से झरना में नहाए लगले. खूब तबियत से नहा के जब निकलले त देहि पोंछले आ घरे अइले. घर के लोग अवाक. सचहूं उनुकर चेहरा चमकदार आ सुंदर हो गइल रहे. ई घटना रामकृष्ण मठ के पत्रिका “उद्बोधन” में सन 1939 में छपल रहे. फेर दोबारा 1999 में “ग्लोबल वेदांत” पत्रिका में छपल.\nBhojpuri Articles Bhojpuri News Mother Sharda Ramakrishna Paramahamsa Vivekananda


किताबि आ पत्रिका के परिचय –6– Anjoria\nOctober 11, 2016 कार्यकारी सम्पादक पुस्तक चर्चा 0\n” निर्भीक संदेश” ओझा प्रकाशन, जमशेदपुर से डॉ. अजय कुमार ओझा के संपादन में प्रकाशित होखेवाली भोजपुरी-हिंदी के साहित्यिक पत्रिका हटे, जवना के प्रकाशन सन् 2003 से हो रहल बा. एकरा एक प्रति के कीमत 15/ रुपिया आउर आजीवन के 500/ रुपिया बाटे.\nपत्रिका अपना लघु आकार में भी आकर्षक, पठनीय सामग्री से भरपूर आ संग्रहणीय बिया. हम त अतने कहबि-\n“देखन में छोटन लगैं घाव करैं गंभीर.\nएहसे निर्भीक संदेश के एक बेर जरूर पढ़ल जाव.( nirbhiksandesh@gmail.com )